“Komunikasi Suami Isteri Penting. Jika Tidak, Benda Kecil Boleh Jadi Besar.”  Buka Mulut Isu Rumah Tangga, Mawar Karim Minta Henti Spekulasi & Doakan Yang Terbaik

Kemelut rumah tangga yang melanda pasangan ini belum menemui noktah. Fizo Omar sebelum ini ada mengeluarkan kenyataan walau apa yang berlaku hubungan dengan isteri terus baik demi anak, Wan Maryam.

Terbaru, Mawar Karim buat pertama kalinya memuat naik perkongsian mengenai kontroversi yang sedang melanda mereka.

Mengakui setiap apa yang berlaku pasti ada hikmah yang tersembunyi, jelas Mawar mungkin ini adalah ujian berat untuk dia dan fizo hadapi.

Pertama kali sy ingin meminta maaf jika penulisan sy ada mana2 pihak terguris hati. Sebelum ini sy tidak pernah menggunakan media social satu platform untuk sy meluah kan perasaan,mencerita terutama kisah peribadi sy. Banyak pihak sy perlu jaga juga berhati2.Sebelum ini sy hanya kongsi kegembiraan,kerjaya,kerana kehidupan adalah satu ‘peribadi ‘untuk sy cerita.

Setiap apa jua berlaku pasti ada hikmah ,sudah tentu sy perlu muhasabah diri dekatkan diri dengan Allah. Allah menguji kita pasti ada sebab-Nya .kita tidak perlu asyik nampak kesalahan orang atau pasangan sahaja. Diri kita belum cukup sempurna.

Di sini bg sy sebaiknya setiap masalah dihadapi oleh pasangan biar la ‘hanya suami isteri ‘ dan jika tidak seeloknya hanya libatkan kedua orang tua kita sahaja. Jika ada pihak lain campur tangan perhubungan akan menjadi lain. Komunikasi antara suami isteri sangat penting kerana setiap apa yg berlaku sebelum atau kehadapan ‘tiada tanggapan negatif terhadap pasangan kita. Bila kurangnya komunikasi ‘benda kecil pun akan menjadi besar,” kata Mawar.

Ujarnya, apa yang berlaku kini hanya dia dan Fizo saja tahu dan merasai  apa yang dilalui sekarang ni.  Justeru, dia mengharapkan  semua pihak tidak membuat apa-apa spekulasi mengenai rumah tangganya.

Apabila setiap pasangan dikurniakan zuriat, peganglah amanah,didik sebaik mungkin, hargai la setiap kurniaan kita di depan mata selagi ada. Kehidupan kita jgk akan berubah 360 darjah jika Allah memberi amanah rezeki ‘Anak’ untuk kita.

“Banyak benda kita perlu ‘korban’ demi anak dan tak semua ibu bapa sanggup berkorban demi anak. Mungkin kita kadang2 terlepas pandang banyak perkara sebelum ini. Insyaallah sy dan fizo sentiasa memberi kan yg terbaik buat Maryam. .

Jelasnya lagi, semua pasangan mengimpikan kebahagiaan,mempunyai keluarga ‘kehidupan sendiri ‘ dalam perkahwinan,impikan bahagia dunia akhirat serta mendapat barokah. Malah, semua pasangan mahu pertahankan perkahwinan masing-masing.

Mungkin ini ujian berat untuk Sy dan Fizo hadapi. Setiap kesulitan pasti ada jalan dari Allah. Pertemuan,Jodoh,ajal,maut semua di tangan Tuhan.

Semoga Allah memberi kami jalan yg terbaik. Insyaallah. Terima kasih kalian yg mendoakan yg terbaik buat sy,fizo dan amanah kami ‘Maryam ‘. Hanya Allah saja membalas jasa kalian.


“Lembik Teruk. Diri Pun Tak Larat. Minum Je Muntah.” Anak Masuk Hospital, Haziq Fobia

Siapa yang tidak risau apabila anak tersayang dijangkiti penyakit. Jika anak sebelum ini aktif, tetapi disebabkan kesihatan yang merosot menyebabkan aktiviti anak-anak terganggu.

Bagi ibu bapa, tentunya situasi yang dialami oleh anak menyebabkan hati tidak menjadi keruan. Lebih lagi anak masih kecil.

Beberapa hari lalu anak Penyampai Hot FM, Haziq Hussni iaitu Heidy Nufael, yang hampir mencecah satu tahun telah dimasukkan ke wad akibat muntah dan cirit- birit sehingga dihydrate. Malah menerusi perkongsiannya, beliau melahirkan rasa kerisauan dan fobia mengenai kesihatan anak sulungnya itu. Lebih-lebih pengalaman lalu anaknya  Chayra pernah dimasukkan ke hospital dalam tempoh yang lama akibat penyakit batuk kokol.

Aku fobia betul bila anak sakit ni sbb Chayra Auliya dulu berapa lama batuk kokol dia tu kan. Td Heidy muntah & cirit non stop smp taik yg keluar pun warna cantik mcm air kencin. Dah dehydrated. Lembik teruk. Diri pun tak larat. Sbb dia makan je yakyak. Minum je muntah. Doc kata nasib baik cpt dtg hosp sbb dia dah nak kering dah. And now tgh masuk air n kumpul balik tenaga. Nak membesar kan. GWS sayang & Stay hydrated guys!

Bapa penyanyang

Seorang bapa yang penyayang. Walaupun sibu dengan kerja, beliau sempat membuat  video call ketika anak berada di hospital.

Anak daddy

Semoga anak Haziq Hussni kembali sihat dan dijauhkan segala penyakit.


Dibuang Kerja, Suami Nekad Rahsiakan Daripada Isteri. Tapi Selepas Tiga Bulan Ini Yang Terjadi. Sebak!

Sejak pandemik covid-19 melanda dunia, ia telah mengakibatkan berjuta kematian seluruh dunia. Bahkan impaknya turut memberi kesan kepada ekonomi dunia sehingga ramai kehilangan pekerjaan akibat kegiatan ekonomi dihentikan atas faktor penyekang penularan wabak ini.

Natijahnya, Malaysia juga tidak terkecuali sehingga Perintah Kawalan Pergerakan yang bermula pada penghujung Mac selama hampir tiga bulan. Ia mengakibatkan ramai antara kita kehilangan pekerjaan dan tiada aktiviti perniagaan sehingga menjejaskan ekonomi isi rumahtangga.

Sehingga kini, masih ada lagi syarikat yang memberhentikan pekerja atau mengurangkan pembayaran gaji bulanan ekoran kegiatan ekonomi tidak serancank sebelum pandemik.

NEKAD TIDAK BERITAHU ISTERI

Beliau yang telah berkahwin telah berhentikan kerja tanpa notis ketika PKP nekad tidak memberitahu kesusahan kepada isteri tersayang.  Selama tiga bulan bekerja melakukan penyamaran keluar bekerja seperti biasa, namun melakukan kerja harian lain.

“Saya baru lepas dibuang kerja. Tanpa apa-apa sebarang notis sejak MCO. Saya berkahwin dan tak bagi tahu isteri saya dibuang kerja. Pagi-pagi saya keluar pergi kerja. Keluar macam biasa naik motor.

Rasa serba salah dalam diri, lelaki ini memilih untuk tidak berkongsi detik sukar bersama isteri.

“Saya rasa serba salah. Tak sampai hati nak bagi tahu kena buang. Sebab ketika itu semua orang kalut cari kerja.

JIWA PENYABAR

Dalam tempoh tiga bulan beliau bersabar dan tidak patah semangat mencari pekerjaan di samping membuat kerja harian.

“Saya buatlah kerja harian. Tak kisah kerja apa pun. Saya pakai  macam biasa. Tapi sebenarnya ada baju spare (baju lain) dalam motor. Saya lakukan semua ini selama tiga bulan. Tiap-tiap pagi saya keluar. Saya tak nak isteri tahu saya kena buang kerja. Saya buat kerja harian tapi pada masa yang sama saya tak stop cari kerja lain.”

REZEKI DATANG TANPA DIDUGA

Namun, rezeki tidak pernah salah alamat. Akhirnya beliau mendapat pekerjaan pada awal September lalu.

“Alhamdulillah, 14 Sept saya dapat kerja. Saya dapat interview saya cakap pada isteri tapi kena buang kerja saya tak bagi tahu pada isteri.”

JANGAN MENYERAH KALAH!

Sehingga kini, isterinya tidak mengetahui kisah benarnya ketika PKP. Nyata, beliau seorang suami yang bersikap tidak pernah putus asas untuk memastikan keluarganya bahagia.

Sebelum mengakhiri perkongsiannya, beliau menasihati agar mereka yang kehilangan pekerjaan tidak mudah putus asa tetap berusaha mencari peluang pekerjaan.

“Saya kerja shif,saya dalam perjalanan balik kerja, terkesan dengan topik ‘interview’ ini. Saya call untuk berkongsi. Cuma saya nak nasihatkan siapa-siapa yang dibuang kerja, atau yang otw (dalam perjalanan) mencari kerja, percaya pada diri sendiri. Kita usaha Allah tolong. Jangan give up! (menyerah kalah),” nasihat lelaki ini mengakhiri perkongsiannya.

Semoga dipermudahkan segala urusan dan dimurahkan rezeki pendengar ini. Tabah betul 💪🏻

Sungguh inspirasi kisah lelaki yang hanya dikenali ‘Mamat’ ini. Semoga kita juga jangan mudah menyerah kalah. Tuhan akan tolong kita!


Air Garam Boleh Kawal Jangkitan Kuman Pada Faraj. Dr. Hamid Arshat Kongsikan Cara & Petuanya!

Jadi saya ingin beri sedikit panduan kepada kaum wanita macam mana nak cegah jangkitan kuman pada peranakan.

Tanda-tanda terkena jangkitan kuman

Sering tandanya adalah keputihan, lelehan berbau dan berwarna kuning atau hijau. Jangkitan ini bermula dalam saluran faraj masuk ke pintu rahim dan ke dalam rahim dan masuk ke dalam saluran.

Mengapa mudah dijangkiti?

Mengawal jangkitan kuman pada faraj dan organ peranakkan dengan membasuh dengan air garam. Saline douching. Kaedah paling selamat natural dan organik.

Jadi apa perlu buat?

Oleh itu perlu bersihkan faraj dengan air garam selain washing douching.

Bahan-bahan:

1 sudu besar garam halus

1 gelas air suam

Gelas pakai buang

Kapas

Versalin

Sarung Tangan

Cara membuatnya:

Ekstra tip : Lakukan pembersihan cara ini pada waktu petang agar apabila bersama suami di malam hari, sekurang-kurangnya kawasan kemaluan bersih dan seterusnya memudahkan untuk hamil.

sumber : Dr Hamid Arshat


Hati-Hati Kerap Dedah Anak Lagu Hiburan, Bila Jadi ‘Inner Voice’ Sukar Nak Didik Ilmu Ilmiah.

“Saya rasa antara dosa terbesar pada anak anak saya dulu adalah saya lupa nak cakna konten CD, video, kaset dan siaran radio kereta saya.”-Dr Taufiq Razif

Ramai ibu bapa anggap apabila dedahkan anak dengan lagu-lagu hiburan untuk halwa telinga di dalam kereta adalah biasa aje.

Namun siapa sangka bahawa ia sebenarnya akan memberi aura yang tidak baik untuk pertumbesaran anak yang dipanggil ‘Inner Voice’.

Saya tak perasan benda ni hinggalah satu hari saya dengar anak saya bersiul lagu yang entah apa apa.

Kalau tak silap lagu cintan cintun gitulah. Padahal sebelum ni bagi saya lagu tu biasa je tapi entah kenapa bila ianya keluar daripada mulut anak saya sendiri, saya rasa bersalah gila!

Anak orang lain mengaji, anak kita duk menyanyi lagu merapu! Uih sentap weh bila teringat balik benda ni.

KERAP DEDAH ANAK LAGU HIBURAN AKAN JADI ‘INNER VOICE’ PADA ANAK

Rupanya lagu yang kita expose anak kita tu akan jadi ‘inner voice’ anak anak kita. Benda tu akan bergema dalam minda anak kita dan boleh kekal masuk ke subconscious mind anak kita sampai bila bila!

Anak kita bersiul lagu tu bukan sebab dia cuba ingat balik lagu tu tapi sebab irama lagu tu bergema dalam minda dan hati dia!

Bayangkan kalau saya dengarkan ayat Al Quran ke, ceramah agama ke, hadis ke ataupun siaran yang ilmiah mesti itulah nanti yang akan bergema dan menjad ‘inner voice’ anak anak saya.

Saya taknak mak mak semua pun buat silap yang sama seperti saya. Boleh ke mulai harini mak mak semua pakat download video ceramah, mengaji dan setidaknya video dokumentari untuk anak anak semua?

Boleh ke?

Sebab otak anak anak ni lagi lagi yang berumur 6 tahun ke bawah umpama span. Dia akan serap semua yang dia dengar dan boleh kekal dalam otaknya sampai bila bila!


“Ujian Ini Bukan Untuk Dia, Tetapi Untuk Diri Kita”. Deep Perkongsian  Wanita Ini Mengenai Pasangan Yang Memilih Berpisah Sebagai Jalan Terbaik.

Kemelut rumahtangga antara pelakon Fizo Omar dan isteri, Mawar Karim telah berakhir dengan penceraian dua hari lepas telah memberi pelbagai reaksi dikalangan warga net sehingga menjadi trending di media sosial.

Mana mungkin pasangan yang dilihat bahagia tambahan pula sedang meraikan cinta kelahiran anak pertama tahun lepas berakhir dengan perpisahan juga setelah menunggu hampir empat tahun.

Bukan itu sahaja, melalui laporan akhbar pula mengatakan kadar penceraian semakin meningkat sejak akhir ini dikalangan golongan muda semakin runcing dengan alasan yang tidak masuk akal.

Timbalan Menteri Pembangunan Wanita, Keluarga dan Masyarakat, Hannah Yeoh berkata berdasarkan kajian oleh Lembaga Penduduk dan Pembangunan Keluarga Negara (LPPKN).

“Antara punca-punca utama penceraian pada perkahwinan pertama oleh lelaki adalah tiada persefahaman sejumlah 56.2%, isteri curang (11.8%) dan campur tangan mentua atau ipar (10%).

“Manakala bagi wanita pula, 38% peratus menyatakan punca utama perceraian adalah kerana tiada persefahaman, diikuti dengan suami curang (20.5%) dan suami tidak bertanggungjawab (15.2%).”

Rentetan daripada itu, coretan yang dikongsi oleh seorang wanita ini, Syahirah Omar sungguhinspirasi yang memberi makna penuh tersirat bahawa setiap apa yang berlaku itu ada kaitan dengan diri kita sama ada pasangan lelaki atau wanita.

Namun, antara dalam penulisannya, menyentuh ujian pasangan yang diambang perceraian yang akhirnya memilih berpisah itulah jalan terbaik.

Bak kata wanita ini, “jika Allah nak kau bahagia, datanglah 1001 cabaran pun, kau tetap akan bahagia.”

Jadi usah menyalahkan takdir. Setiap cabaran yang datang ada hikmah yang menjadi rahsia Allah. Kita sebagai hambanya harus, sujud dan berdoa sepuas-puasnya agar diberi jodoh yang baik-baik dan bahagia hingga akhir hayat.

Namun, siapa tahu, jodoh bertaut kembali jika diizinkan Allah. Apa yang Allah kehendaki pasti terjadi. Allah menciptakan segala sesuatu dengan kun, maka jadilah. Allah Ta’ala berfirman,.

Dan tidaklah Rabb yang menciptakan langit dan bumi itu berkuasa menciptakan yang serupa dengan itu? Benar, Dia berkuasa. Dan Dialah Maha Pencipta lagi Maha Mengetahui. Sesungguhnya keadaan-Nya apabila Dia menghendaki sesuatu hanyalah berkata kepadanya: “Jadilah!” maka terjadilah ia. Maka Maha Suci (Allah) yang di tangan-Nya kekuasaaan atas segala sesuatu dan kepada-Nyalah kamu dikembalikan.” (QS. Yasin: 81-83).

Harini aku nak tulis tentang ujian. Khas yang diuji dengan pasangan hidup.
Kau cuba baca sampai habis ya? Pesanan buat diri aku juga, InsyaAllah.

Dalam hidup,
Kau sentisa akan diuji.
Paling berat jika diuji dengan pasangan.
Sebab kita rasa sepatutnya dia menjadi penguat kita tetapi dialah yang sebaliknya.
Sepatutnya dialah yang lindungi kita, tetapi tidak.
Kita rasa dia yang patut mendidik kita
tetapi dia hanyut jauhhhhh dari Allah.
Kita rasa dialah tempat kita bercerita,
Tetapi dia lebih berdamping dengan kawan-kawan,
Dia lebih pentingkan telifon bimbit lebih dari kau.
Kau bukan lagi “priority” dalam hidup dia.
Pendek kata tiada lagi kemanisan dalam rumahtangga.
Kau hanya teman di tempat tidur saja.

HATI MULA TERTEKAN

Akhirnya kau sangat tertekan.
Setahun, dua tahun, tiga tahun, bertahun tahun kau rasa kau dah cukup sabar.
Perkahwinan kau sangat hambar.
Kau rasa kenapa dia bukan lagi seperti kau kenal sebelum berkahwin.
Semuanya berubah.
Kau rasa kau korbankan segalanya.
Tetapi dia?

Hati kau sangat sakit kan?
Kau rasa terlalu benci pada dia.
Solusi hanyalah penceraian.
Kau dah usaha macam-macam,
Dia tetap tak berubah.

Inilah masalah diri kita.
Di dunia ni kita rasa kita “control” segalanya.
Kita yang rasa kita perlu buat semua keputusan.
Sehingga kita depressed sebab kita usaha tetapi dia tak berubah.
Kita rasa kita kena selesaikan segera.
Sebabkan dia, habis hidup kita huru hara.

MUKJIZAT AL-QURAN

Kau rujuk Surah Al Qasas ayat 56 ( 28:56)

“Sesungguhnya engkau (wahai Muhammad) tidak berkuasa memberi hidayah petunjuk kepada sesiapa yang engkau kasihi (supaya ia menerima Islam), tetapi Allah jualah yang berkuasa memberi hidayah petunjuk kepada sesiapa yang dikehendakiNya (menurut undang-undang peraturanNya); dan Dia lah jua yang lebih mengetahui akan orang-orang yang (ada persediaan untuk) mendapat hidayah petunjuk (kepada memeluk Islam).”

Dalam ayat ni memang tidak ada kena mengena dengan masalah kau lalui. Tetapi inilah Al Quran.

Subhanallah,
Allah dah beritahu dalam Al Quran pun sebenarnya.
Cuba kalau kau letak diri kau di dalam ayat ni, maksudnya,

Kau, aku, makcik Hasnah atau siapa saja, takkan mampu ubah siapa pun makhluk atas muka bumi ni melainkan Allah.

Kau, aku, makcik Hasnah takkan mampu ubah takdir hidup kau sedaya upaya usaha sekalipun selagimana Allah tak mahu.

No matter what you’ve been through, it’s written. No matter what you know, it’s written. No matter what you do, it’s written. When Allah pushes you to the edge of difficulty, TRUST Him fully because two things can happen,

Either He’ll catch you fall or He’ll teach you how to fly.

MINTALAH DENGAN ALLAH YANG MAHA BERKUASA KEPADA HAMBANYA.

Pertama sekali,
Kau sabar dan tenanglah. Jangan focus untuk sesaikan masalah.
Sebab kita takkan jumpa solusi.
Kita hanya buat decision mengikut hati.
Akhirnya kita yang menyesal nanti.

Hati dia, Allah yang pegang.
Sedangkan seluruh alam semesta ni pun Allah boleh uruskan inikan pula hati dia kan?

Ujian yang Allah beri ni, bukan untuk dia tetapi untuk diri kita.

Ujian yang Allah beri ni bukan untuk ubah dia. Tetapi untuk ubah kita.
Kau serahkan segala masalah kau kepada Allah, kau bersungguh-sungguh minta Allah beri jalan keluar.

Kau takut? Sujudlah
Kau overthinking? Sujudlah
Kau putus asa? Sujudlah
Kau runsing? Sujudlah
Kau sangat struggle? Sujudlah
Kau cari Allah dan serahkanlah segalanya.

Kau taubat dan mintalah pada Allah sepuas-puasnya.

Kau hidup bahagia selama harini pun semua atas izin Allah.
Kau bernafas ni pun semua atas izin Allah. Bukan atas usaha paru-paru kau pun sebenarnya.
Dan berapa banyak cabaran kau dah lalui dalam hidup tetapi semua Allah selesaikan juga akhirnya kan?

Jika Allah nak kau bahagia, datanglah 1001 cabaran pun, kau tetap akan bahagia.

Aku pernah alami situasi begini.
Bilamana aku tak faham makhluk bernama lelaki.
Aku rasa aku boleh ubah dia.
Rupanya tak.
Tetapi semuanya berubah bila aku mula berubah.
Aku mula mencari Allah.
Hidup aku segala-galanya aku serah pada Allah.
Semuanya berubah sekelip mata.
Allah beri jalan keluar dalam setiap kekusutan aku dengan cara yang tak disangka-sangka.
Sebab hati dia, bukan aku yg punya
Hati dia Allah yang punya.
Berubahlah kerana Allah.
Jangan kau berubah kerana manusia.
Sebab manusia ni tak ada apa-apa kuasa.

“EVERYBODY WANTS TO CHANGE THE WORLD, BUT NOBODY WANTS TO CHANGE.”

Kau tengok surah Ar Ra’ad ayat 11.
“Bagi tiap-tiap seorang ada malaikat penjaganya silih berganti dari hadapannya dan dari belakangnya, yang mengawas dan menjaganya (dari sesuatu bahaya) dengan perintah Allah. Sesungguhnya Allah tidak mengubah apa yang ada pada sesuatu kaum sehingga mereka mengubah apa yang ada pada diri mereka sendiri. Dan apabila Allah menghendaki untuk menimpakan kepada sesuatu kaum bala bencana (disebabkan kesalahan mereka sendiri), maka tiada sesiapapun yang dapat menolak atau menahan apa yang ditetapkanNya itu, dan tidak ada sesiapapun yang dapat menolong dan melindungi mereka selain daripadaNya.”

Maka, berubahlah demi Allah.
Allah takkan datangkan orang dalam hidup kita dengan sia-sia.
Samaada dia datang untuk menambah iman kau,
Atau dia datang untuk Allah tengok sejauh mana keimanan kau.

Bila kau rasa kau ada masalah komunikasi dengan manusia, itu tandanya komunikasi kita dengan Allah juga tak berapa nak cantik.

Bila kau rasa suami kau TAK BUAT seperti yang kau minta,
Tanya balik diri sendiri,Kau dah buat ke belum semuanya apa yang ALLAH MINTA?

Jika kau rasa kau tak bahagia, Kau tanya balik apa tujuan kau kat dunia.

Lepas kau sabar,kau tenang, kau carilah nikmat yang boleh kau syukuri.
Kau lihat semula apa yang KAU PATUT PERBAIKI.
Bila kau serah semuanya pada Allah, kau akan nampak semula segala nikmat yang kau patut hargai.
Bila hati kita sangat tenang, semuanya sangat jelas.

HIDUP INI SINGKAT

Hidup ini, terlalu singkat. Kau percayalah. Kau ubah diri kau, semuanya akan berubah.

Dan jika sekalipun perkahwinan kau tak dapat diselamatkan, Allah akan mudahkan segala dan beri 1001 jalan untuk bebas dari dia.
Jika berpisah itu lebih menambah iman, berpisahlah.
Jika bahagia kau bukan di Dunia, InsyaAllah dengan kesabaran kau menahan ujian di Dunia, Allah pasti akan beri kebahagian di Syurga.

Kesatlah air mata,
Kuatkan diri cari Allah semula.
Tanpa Allah kita tiada daya.
Letakkan cinta Allah yang pertama.
InsyaAllah kau tak sesat di Dunia.

Deep! Nyata perkongsian ini penuh pengajaran untuk bermanfaat bersama. Bagi rumahtangga bahagia jadikan ia peringatan diri.  Manakala yang retak, jadikan ia pedoman penguat diri. Setiap yang berlaku ada hikmahnya. Biarpun telah berusaha untuk mengelak berlaku, ia tetap berlaku. Itu semua rahsia Allah yang pastinya ada sebabnya. Apa yang pasti muhasabah diri untuk menjadi hambaNYA. Hidup ini singkat. Nikmatinya selagi nyawa di kandung badan. Syukurinya dengan meneruskan kehidupan dengan penuh takwa.


‘Sporting’ Habis! Mak Ayah Sempat Buat Iklan Cari Menantu Waktu Konvokesyen Anak

Anak-anak bila dah meningkat dewasa, satu hal yang menjadi kerisauan ibu bapa selain masalah kerja, semestinya soal jodoh. Yang mana dah ada pilihan hati sendiri dan ‘lulus’ dari pandangan orang tua tak menjadi masalah. Yang masalahnya, bila susah nak mencari atau tak rasa nak mencari jodoh, sememangnya menjadi kerisauan ibu ayah, lebih-lebih lagi yang tak sabar nak timang cucu!

Waktu tu mula lah misi mencari menantu digerakkan oleh ibu ayah! Ada yang sampai nak kenenkan dengan anak kawan-kawan lagi tau… Lain pula dengan pasangan ini di mana gelagat mereka yang ‘out of the box’ telah meriuhkan suasana dalam sebuah majlis konvokesyen baru-baru ini.

Menerusi video yang dimuat naik seorang pengguna laman Tiktok yang juga menantu kepada pasangan ini, Nurulmohdshah menyaksikan gelagat ibu dan bapa mentuanya mencari calon menantu ketika di Istiadat Konvokesyen Institut Latihan Kementerian Kesihatan Malaysia.

“‘MENCARI CALON MENANTU’ 🤣 Ibu ayah mentua pergi konvo 30/10/22 haritu. Sempat lagi promote nak cari calon untuk Emma 🤣 Sporting habis! Pakcik mengantuk pun boleh bangun tergelak 🤣” tulisnya di ruangan kapsyen.

Dalam video tersebut mempamerkan sepasang suami isteri memegang telefon yang terpapar tulisan ‘mencari calon menantu’ di Istiadat Konvokesyen anak perempuannya menarik perhatian netizen.

Meninjau di ruangan komen, rata-rata memuji tindakan pasangan suami isteri itu yang mahukan jodoh buat anak perempuannya.

Sumber : nurulmohdshah_


Bergilir Ponteng Sekolah Demi Jaga Ibu Yang Lumpuh Lepas Kematian Ayah. Tabahnya Lima Beradik Ini!

Berat mata memandang, berat lagi bahu yang memikul. Kehilangan tonggak keluarga yang selama ini mencari rezeki menyebabkan lima beradik hilang tempat bergantung. Ayah yang disayangi meninggal dunia baru-baru ini akibat penyakit lelah.

Lebih malang lagi, ibu mereka tidak mampu menguruskan lima beradik ini. Wanita ini hanya mampu terbaring di atas tilam ekoran terlibat dalam kemalangan sejak setahun lalu yang mengakibatkan wanita itu lumpuh seluruh badan.

Kini, anak sulung Nafrah Qistina Razali, 12, terpaksa menggalas tanggung jawab sebagai ketua keluarga tersebut. Pelajar Sekolah Kebangsaan Belimbing, terpaksa bergilir dengan adiknya menjaga ibunya, Rahimah Omar, 42, yang terlantar di atas katil.

Menurut Nafrah, dia akan bergilir menjaga ibunya dengan adik keduanya, Muhammad Habbi Al Muhaimin Razali, 10.

“Ada ketika saya tidak sekolah selama seminggu, lagi pun ibu perlukan perhatian khusus kerana tidak boleh makan dan minum seperti biasa dan hanya bergantung kepada susu khas sebagai penambah tenaga.

“Ibu juga perlu dipakaikan lampin pakai buang kerana dia tidak mampu menguruskan dirinya sendiri,”katanya kepada Sinar Harian.

Setakat ini keluarga malang ini ada menerima bantuan bulanan daripada Jabatan Kebajikan Masyarakat (JKM) iaitu bantuan untuk salah seorang adik dari adik kembarnya Nuaiqalisa Razali, 5 dan ibunya yang sakit.

“Namun perbelanjaan kami tidak mencukupi kerana rumah yang kami diami ini merupakan rumah yang disewa.

“Harga sewa rumah RM300 dan kami buntu memikirkannya kerana sumber pendapatan tetap keluarga tiada selepas ayah yang bekerja sebagai pemandu lori sebelum ini, meninggal dunia,” katanya.

Menurut Nafrah, kini dia hanya menggunakan wang JKM untuk menampung perbelanjaan makan dan minum mereka sekeluarga termasuk bayar sewa rumah, bekalan susu dan lampin pakai buang ibu mereka di samping untuk belanja dapur.

Terdahulu, Nafrah dan keluarga dikunjungi Mantan Setiausaha Dun Bukit Panau, Mohd Alias Yusof dan mantan Pengerusi Jawatankuasa Kemajuan Kampung Persekutuan (JKKP) Mohd Rozimi Mohd Zain.

Alias berkata, pihaknya amat bersimpati terhadap nasib keluarga berkenaan dan akan berusaha mendapatkan bantuan susulan demi kelangsungan hidup keluarga itu.

Sumber: gpsbestari


Pak Nil Puji ‘Wartawan’ Cilik Petah Buat Laporan ‘Live’, Netizen Pun Setuju!

Sejak tular wartawan cilik yang petah melaporkan penemuan seekor ular sawa baru-baru ini, adik Muhammad Haziq Mohd Asyraf kian dikenali ramai.

Kesungguhannya membuat laporan secara LIVE serta lancar percakapannya telah menarik perhatian netizen.

Lebih menarik apabila apabila Datuk Aznil Haji Nawawi atau lebih mesra di sapa Pak Nil turut memberi padangan mengenai adik bertuah ini.

Pak Nil yang berpengalaman dalam bidang pengacaraan kagum melihat bakat semulajadi adik itu yang mempu berkomunikasi secara spontan bagaikan orang dewasa.

Dalam pada itu, Pak Nil juga percaya bahawa jika diberi latihan dengan sempuran secara berterusan pasti hasilnya akan lebih membanggakan.

Tidak lupa, Pak Nil juga menasihati ibu bapa diluar sana agara memberi galakan kepada anak-anak untuk bercakap semenjak kecil lagi agar komunikasi menjadi lebih baik.

Meninjau di ruangan komen, rata-rata netizen setuju dengan ulasan Pak Nil. Berbakat sungguh adik ni!


Kalau Beli Printer Nak Tahan Lama Dan Dakwat Tak Cepat Kering, Lelaki Ini Bagi Tip Pilih Cara Yang Betul.

Sejak sesi persekolahan dijalan secara tidak bersemuka menerusi PdPR, ramai  ibu bapa membeli printer untuk memudahkan mencetak kerja sekolah di rumah.

Bagaimanapun untuk membeli printer tentu ada yang keliru kerana pelbagai jenama terdapat di pasaran dengan rekebentuk tersendiri. Namun, apa yang penting, sebelum membeli perlu tahu jenis-jenis printer.

Menurut perkongsian saudara , beliau menjelaskan bahawa terdapat perbezaan kegunaan mengikut dakwat printer.

Seterusnya ikuti perkongsian beliau.

Printer murah tapi kerap tukar dakwat.

Sedikit panduan pembelian printer inkjet utk guru2 dan ibubapa. perbezaan catridge dan print head. ada dua kumpulan utama iaitu thermal dan piezoelectric. thermal digunapakai oleh canon dan hp. piezo pula ialah brother dan epson.

CANON/HP guna thermal iaitu letusan haba lebih panas daripada suhu matahari (tp hanya sekejap) untuk eject ink. kelebihan ialah printing lebih cepat dan kos teknologi lebih murah.printer boleh off dlm jangka masa lama. beli satu printer lebih murah. tapi perlu kerap tukar catridge sebab haba dlm catridge akan rosakkan catridge itu sendiri. nozzle pula sangat sensitif jika terkena objek asing.

Printer mahal tapi tahan lasak

BROTHER/EPSON pula guna piezoelectric atau bahasa mudahnya guna sistem pam untuk eject ink. Kelebihannya, sistem ini tahan lebih lama dan lasak untuk heavy use sebab tiada unsur haba. laminate head lebih lasak dan dapat bertahan jika terkena kertas/objek asing. tersangkut. tapi kos pembuatan lebih mahal sekaligus harga satu printer jadi lebih tinggi. gambar dibawah ialah printhead dan catridge printer yg saya dah selongkar untuk repair
review peribadi.

Saya suka print gambar guna canon sebab lebih laju untuk high quality(glossy). dan sesuai utk cetak bahan yg sedikit dan double sided (jimat kertas).

Bila print bahan yang banyak, service brother akan diperlukan. dah masuk 6 tahun j100 saya masih berkhidmat.

Canon g2000 series dah rosak catridge.belum tukar sampai sekarang. kurang berkenan jika print double sided guna brother. paper feed tak sesuai utk double sided kecuali guna kertas double A.

Epson pula lebih friendly sbb paper feed senang double sided sama mcm canon. tapi selalu berlaku roller patah. simptomnya kertas masuk banyak2 sekaligus. klip kertas masuk dalam, memang naya. panjang karangan pilihan masing-masing.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Kitaran Haid Lancar & Tiada Lagi Rasa Senggugut. Cara Diamalkan Oleh Wanita Ni Memang Menjadi!

Asam jawa bukan sahaja digunakan di dalam masakan untuk menambah rasa masam hidangan yang dimasak. Namun ia lebih daripada itu, bila mana digabungkan beberapa bahan lainnya seperti halia dan kunyit boleh menjadi jamu yang istimewa untuk penjagaan dalaman wanita.

Keyakinan pengamal Air Kunyit Asam Jawa ini sudah diketahui umum, memandangkan minuman jamu ini adalah diwarisi sejak turun temurun lagi. Begitu juga bagi Cikyana Ramli yang merasakan cukup berpuas hati apabila mengamalkan minuman herba ini menjadi asbab masalah senggugut yang dialaminya selama ini telah hilang.

Ayuh kita baca perkongsian penuh daripadanya.

Yana nk kongsi petua air kunyit asam jawa turun temurun dari nenek moyang kita,bahan2 semua ada di dapur ..serius sedap gila air nie,siapa sngka khasiatnya pn mujarab..sekali gus awet muda terselah kauu hado

Serius paling risau bila xyakin kan soalan nie selalu bermain pikiran kita wanita2 nie kan..”Risaunya semalam macam dah bersih. Hari ini masih ada kesan darah, adakah masih haid ke? Atau ada tak cara nak bagi lancar dan boleh ke berhentikannya ni”

Nak period lawas nak period lancar amalkan lah jamu. Sambil2 to blh amal petua nie sebulan ketika period atau selepas period..Bila kita berjamu period akan lawas dan lancar. Malah ada yang hilang senggugut macam yana nie..

Bahan-bahan:

Kunyit hidup 1inci
Halia 1inci
Asam Jawa 1 sudu makan
Garam secubit
Air suam 1 cawan

Cara-cara :
1. Tumbuk lumat kunyit, halia dan garam.
2. Campurkan bahan tumbuk dengan asam jawa. Kemudian tuangkan air suam.
3. Tapis air kunyit asam ke dalam cawan tadi.
4. Sedia untuk di minum
**Tak perlu rebus kalau nak rebus boleh je tapi minum mcm to bagi yana lagi khasiat tau..

Boleh Amalkan sebulan sekali (haid hari ke 2 atau selepas haid)

Khasiat air kunyit asam :
1.Melancarkan darah haid atau nifas
2.Melawaskan pembuangan, wanita dalam pantang jika diminum sangat-sangat membantu dari terkena sembelit. Bagi berpantang boleh amalkan selama 3 hari berturut-turut. Biasanya mak kita buat masa darah nifas hari ke7-10 masa ni darah nifas macam ada tak ada.
3.Menaikkan seri wajah.
4.Mencantikkn tubuh
5.Menyihatkan tubuh dan memberi tenaga.
6.Awet muda jika diamalkan.


Tak Perlu Minta Suami Romantik, Memadai Tahu Tanggungjawab. Ikut Cara Wanita Ini. Itulah Bahagia!

Perkahwinan merupakan satu perjalanan yang indah jika kedua suami dan isteri saling berusaha dan memberikan komitmen yang tinggi dalam rumah tangga yang dibina.

Oleh itu terima seadanya pasangan walaupun dia bukan seorang yang romantik.

Sebagaimana perkongsian ini.

When You Married A Simple Man
———————————
Seperti biasa, tajuk sahaja dalam Bahasa Inggeris. Gempak sikit kononnya.

Ya. Suami saya seorang yang simple. Baik dari tutur kata sehinggalah perbuatannya. Simple.

Dan saya yakin ramai suami diluar sama ‘simple’ macam suami saya.

Simple 1
——–
Tak payah nak expect kata-kata romantis dari dia. Tak payah nak sedih dia tak cakap ‘I love you’ kat kita. Cukuplah tengok dia santuni kita dan anak-anak. Itu bukti dia sayang. Kalau dah kepingin sangat, cakap je terus terang, tak perlu buat-buat merajuk sebab suami kita bukan hero hindustan (itupun dalam movie je) yang sentiasa rajin menunjukan sikap romantis. Nehi kabi nehi.

“Bang, I love you. Cakap balik kat sayang I love you.”

“Lebiu.” Ringkas. Dan saya puas hati, bahagia gila. Contented.

Tak payah nak mengada-ngada, “Betul ke abang sayang kat sayang ni?” Memang mencari kesedihan.

Simple 2
———
Beli baju raya. Seperti biasa, kita ni isteri apa pun nak tanya suami.

“Abang, ok tak baju ni?”

“Ok.” Sepatah

“Abang tahun ni nak pakai warna apa?”

“Ikut sayang.” Sempoi.

Sakit hati? Buang masa. Saya anggapkan jawapan ini endorsement dari encik Hubby. Takde masa saya nak banding-banding dengan suami orang.

Bahagiakan diri.

“Bang, tahun ni sayang nak kita pakai baju kaler ni. Abang pakai kurta tau.”

“Ok.”

“Yey!!!”

Mudahkan. Gi shopping, asal muka encik hubby manis, hakak ok.

Simple 3
———
‘Seronoknya tengok suami dia anak dah ramai pun dok pegang tangan bini dia.’

Tak payah. Tak payah la mengundang stress untuk diri sendiri. Pegang tangan anak-anak tu. Perhatikan apa encik hubby pegang.

Kalau pergi membeli belah, dia offer nak dukungkan anak kecil, itu cukup romantis pada saya.

Logik. Simple. Anak 4, kecil-kecil, dah kalau nak berpegang tangan laki bini sapa nak pimpin anak-anak.

Balik rumah dalam bilik pimpin la puas-puas.

Settle.

Simple 4
———
Time kita demam, kalau sayalah, selagi boleh buat sendiri, memang saya buat sendiri. Makan ubat, mandikan anak-anak, apa sahaja.

Susah, susah sekali dapat dengar Encik Suami tanya, “Sayang ok?”

Kecil hati? Buang masa.

Cukuplah kita tengok dia ambil alih urusan kita waktu kita sakit. Terutamanya menguruskan anak-anak.

Hulurkan ubat apatah lagi. Memang takla. Terukkah suami saya? Tak langsung. Simple. Dia tengok saya masih ok walaupun demam panas, jadi semuanya berjalan seperti biasa.

Pernah demam dan pergi kerja. Kalau kitalah, jika suami kita demam dan keluar bekerja, agak-agak berapa puluh kali kita text?

“Abang ok?”

“Abang dah makan ubat?”

“Abang lalu ke makan?”

Suami simple kita jawab,

“Ok.”

“Dah.”

“Ok je.”

Geram? Takda makna. Dia reply message pun besar rahmat dah.

Dan bila kita demam, haram sekalipun nak tanya khabar kita time kerja. Tak payah nak majuk-majuk. Chill. Text dia.

“Abang, since abang lupa bini abang tengah demam, dan haram sekali bertanya khabar, sayang nak buat laporanlah bahawa sayang ok.”

” lupa sayang tengaj demam.” Jujurkan.

Kecil hati? Takde makna. Dia bersikap jujur pun rahmat besar dah. Balik rumah nanti cubit manja la sikit lepaskan geram.

Simple 5
———
You tak cakap, I tak tau.

Simple principle.

Jadi rugi besar kalau kita kecil hati hanya sebab dia tak respon ‘bisikan’ hati kita.

Apa kau ingat laki kau wali boleh baca kata-kata dalam hati?!

Jangan hint. Kelak kita yang kecewa.

Mudah sangat berkomunikasi dengan orang simple. Jangan buat ayat complicated, nanti tak sampai.

Ayat Salah – “Abang, dah lama kita tak makan tomyam
kedai tu kan. Sedap kan. Kedai tu punya tomyam paling sedap.”

Suami simple jawab,”Ha ah.” Then bye bye.

Ayat yang betul,

“Abang, balik kerja nanti kita terus singgah kedai siam tu sayang nak beli tomyam.”

Done. Tomyam dapat, hati tak sakit.

LELAKI SEORANG YANG SIMPLE

Dan, saya bahagia melayari bahtera dengan lelaki simple ini. Saya belajar untuk tidak menjadi terlalu ‘perempuan’. Yang suka mengungkit, yang suka membesarkan perkara yang kecil, yang suka kecil hati atas perkara remeh, yang suka mengidolakan suami orang, yang suka merasa kita sahaja teraniaya.

Ni nak tanya, agak-agak mudah ke suami kita nak hidup dengan manusia complicated bernama ‘PEREMPUAN’ ni?

Dan berapa kali kita dengar mereka mengeluh dan membebel kerana tidak puas hati dengan kita?

Bandingkan. Nak buat kira-kira atas kertas pun boleh. Lihatlah siapa lebih redha dalam sebuah perkahwinan.

Kita atau suami?

Sayangilah dan cintailah suami kita kerana Allah. Terimalah dia seadanya bagaimana dia sentiasa menerima kita seadanya.

P/s status ini bersifat general. Adapun dikalangan kita ada juga yang suasana rumahtangganya jauh berbeza dari kebanyakan kita. Itu tidak termasuk dalam penceritaan saya ini. Harap maklum.

‘Sebarkan Cinta’


Bila Kebenaran Merentas Negeri. Ini Yang Kena Alert.

Mulai 10 Jun kita semua dibenarkan merentas negeri. Tentu ada yang tidak sabar untuk pulang ke kampung.

Namun, dalam kegembiraan meraikan kebenaran ini, kita kena patuhi beberapa peraturan sebagaimana yang dijelaskan oleh Public Health Malaysia.

IKUTI PERKONGSIAN INI.

Kebenaran untuk merentas negeri telah diberikan, masyarakat juga telah diberi lampu hijau untuk melancong dalam negeri.

Ketahuilah, bahawa kebenaran ini adalah sebahagian dari strategi untuk membantu ekonomi, BUKAN bermakna kita telah bebas dari risiko.

Jika anda memilih untuk melancong, ketahui apakah sikap, tanggungjawab dan pengetahuan yang perlu anda galas sebelum memulakan perjalanan.

Lokasi dan aktiviti memainkan peranan penting. Jika anda nampak suatu lokasi kelihatan padat dan sesak, SKIP dan elakkan. Tempat tertutup seperti pusat membeli belah bukan pilihan yang baik untuk anda meluangkan waktu bercuti.

Pilihlah lokasi yang tenang, tidak padat, mempunyai banyak tempat terbuka, jauh dari orang ramai dan berunsur alam semula jadi. Luangkan masa untuk berehat di bilik/ homestay bersama keluarga adalah lebih baik sepanjang tempoh bercuti.

Anak anak adalah tanggungjawab anda sepenuhnya. Anda boleh biarkan mereka berlari dengan gembira di padang lapang, tepi pantai yang tidak sesak, taman rekreasi yang tidak sesak BUKAN di tempat padat dan tertutup seperti pasaraya.

ALERT JADUAL

ALERT UNDANG-UNDANG

JAGA PENJARAKKAN DAN KEBERSIHAN

Sumber: Public Health Malaysia


“Bagi Kucing Makan Ubat Macam Kena Jampi.”-Dr Ni Tunjuk Skil, Warganet Pula Kongsi Pengalaman!

Jika kita ada membela kucing di rumah, tentu kita akan berasa bimbang dan sedih bila melihat kucing peliharaan yang dianggap sebagai ahli keluarga tiba-tiba sakit. Tentu sahaja kita akan cuba berikan ubat agar segera pulih.

Pun begitu, diakui bukan mudah sebenarnya untuk kita memberikan ubat kepada kucing kesayangan. Tersilap cara ubat tidak berjaya ditelan bahkan lebih teruk lagi bila kucing mula bertindak kasar dengan mencakar kita kerana tidak selesa dengan cara pemberian ubat yang kita lakukan.

Tapi jika kena tekniknya, mudah sahaja. Ini sebagaimana perkongsian video di laman TikTok oleh @ikahazira, rupanya ada dua teknik yang boleh kita lakukan untuk memberi ubat kepada kucing dengan mudah dan pantas.

Meninjau di ruangan komen, ramai juga warganet turut berkongsi cara dan tip memberi kucing ubat malah ada juga berkongsi pengalaman ‘diserang’  kucing semasa memberikan ubat.

BACA ARTIKEL MENARIK INI JUGA


Lelaki Ini Kongsi 4 Langkah Mudah DIY Sticker Nama Buku Anak Dengan Modal RM2.16 Sahaja.  Wow Superb!

Tak sampai dua minggu lagi anak-anak akan memulakan persekolahan. Agaknya keperluan semua dah hampir siap. Bagi ibu-ibu yang ramai anak, pasti menghadapi masalah untuk menulis nama anak di buku. Lenguh jari kan.

Jom kita tengok caranya

Print sticker buku sekolah anak – Modal RM2.16 shj

Musim persekolahan bakal kembali, so saya nak kongsi cara print sticker utk buku sekolah anak.

Berikut adalah cara yang dilakukan oleh beliau.

Step 1 – Beli Self-Adhesive Labels brand Unicorn (harga di Aeon Jusco RM2.16). Pastikan beli size 19mm x 50mm (kod: 1012). Nak beli size lain boleh tapi kena edit size sendiri.

Step 3 – Edit nama guna Find and Replace (Tekan Ctrl+H). Jangan tercopy spacing, nanti spacing lari.

Step 4 – Print, siap

*Sblm ni saya guna cop, pun ok juga. Cuma print sticker ni boleh masukkan info lain spt nama kelas, nama subjek etc.

Mudahan bermanfaat.


Asyik Main Game Terlalu Lama Penyebab Sindrom Quervain, Take Note Peringatan Dr Ini.

Sejak pandemik ini ramai yang tidak ke mana-mana duduk di rumah saja. Pelbagai aktiviti dilakukan untuk menghilangkan rasa bosan.

Salah satu aktiviti popular yang dilakukan adalah bermain permainan telefon atau game yang pastinya menghiburkan.

Namun tanpa kita sedar jika bermain dalam tempoh yang lama akan memberi kesan kecederaan kepada pergelangan tangan.

Nak tahu bagaimana ia terjadi Dr Zubaidi Hj Ahmad ada penjelasan mengenai hal ini.

BERMAIN GAME DI HENFON PERMAINAN TERLALU LAMA BOLEH MENYEBABKAN SINDROM QUERVAIN

“Assalamualaikum, doctor. Baru-baru ini jari dan pergelangan tangan saya sebelah kanan saya mengalami kekejangan dan lenguh. Saya memang ada bermain game dalam henfon. Adakah ia berkaitan? Terima kasih”

Bermain permainan, terutama pada telefon bimbit (henfon) adalah aktiviti santai yang banyak dilakukan oleh anak muda sekarang. Ia bagus sebagai melepaskan kebosanan tetapi ia boleh menyebabkan ketagihan. Bermain dalam jangka masa yang terlalu lama boleh menyebabkan sindrom Quervain yang melibatkan pergelangan tangan dan ibu jari.

Tangan dan jari kita bergerak dengan bantuan tulang, otot, dan tendon untuk memegang henfon dan menekan butang pada henfon. Berlebihan penggunaan tendon akan menyebabkan ia membengkak. Tendon yang membengkak boleh menyebabkan rasa sakit dan merebak sehingga ibu jari dan pergelangan tangan. Keadaan ini dipanggil sindrom Quervain atau de Quervain tenosynovitis.

Tanda yang paling biasa dirasakan adalah rasa sakit yang melampau di pergelangan tangan dan bahagian bawah ibu jari anda. Rasa sakit ini dirasakan apabila memegang atau mencubit sesuatu. Kesakitan ini lebih kuat apabila menggerak-gerakkan ibu jari memutarkan pergelangan tangan.Kesakitan iniboleh merebak ke seluruh lengan.

Selalunya doctor akan memberikan ubat tahan sakit untuk melegakan rasa sakit ini. Pesakit boleh menekapkan ais pada bahagian yang sakit jika rasa sakit tidak berulang. Jika masih tidak berkurangan, doctor akan mentuntikkan steroid sekeliling tendon bagi mengurangkan kebangkakan.

Pesakit boleh berurut secara perlahan-lahan di bahagian yang sakit bagi mereda bengkakan pada ibu jari dan pergelangan tangan. Jika masih tidak selesai, pembedahan akan dilakukan boleh membuka pelapis tendon bagi menyebabkan tendon bergerak tanpa rasa sakit.
Semoga menjawab soalan yang diberikan.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Petua Cantik & Awet Muda Dengan Rebusan Daun Pandan. Wanita Ni Kongsikan Caranya!

Duan pandan antara bahan yang digunakan dalam masaka selain dijadikan pewangi baik di dalam rumah mahupun kenderaan.

Tetapi ada juga kegunaan daun pandan untuk tujuan kecantikan dan kesihatan. Lebih lebih lagi yang nak nampak cantik dan awet muda.

Nak tahu caranya, jom cuba petua yang dikongsikan Puan Saleha Maarof.

PETUA CANTIK, AWET MUDA DENGAN REBUSAN DAUN PANDAN

Haa bab cantik vavavomm ni harus orang pempuan eksaited nak tahu betul tak. Termasuk la sal ni. Normal sesangat la kan kita rasa camtu hehehehe.

Semua sedia maklong kan yang daun pandan ni orang guna untuk tujuan masakan. Untuk bagi wangi umah macam buat bunga ramai tuu.

Tapi korang pernah minum air rebusan daun pandan tak?

Kalau pernah, Alhamdulillah. Tapi kalau ada yang belum pernah dan tak tahu apa khasiat minum air rebusan daun pandan ni, nanti sal bagitau.

Sekarang ni sal nak tunjuk cara-cara nak buat air rebusan daun pandan.

Bahan bahannya :

Daun pandan dalam 10helai.

Serai 1batang.

Beberapa hirisan halia.

Sedikit halba.

Kulit kayu manis sebatang.

Air 1 liter

Cara-caranya :

Rebus kesemua bahan-bahan diatas. Kemudian jadikan air rebusan tadi sehingga tinggal 500ml saje.

Dah siap, tunggu suam suam boleh la diminum.

Okey, ni dia khasiat hebat yang Sal nak bagitau korang tu,

1. Boleh buang angin dalam badan (sendawa dan kentut )

2. Boleh mengatasi masalah sembelit (yang susah nak membuang tu cer try petua ni)

3. Boleh merawat insomnia (susah tido)

4. Boleh mematikan kuman dalam darah

6. Boleh mengubati lemah saraf

7. Boleh menurunkan darah tinggi

8. Boleh menghilangkan bau badan (bau keti)

9. Boleh mengubati sakit kepala (migrain)

10. Boleh mencantikkan kulit (orang puan suke ni)

11. Boleh mengecutkan peranakan (bagus untuk ibu yang baru bersalin)

Haa banyakkan khasiat daun pandan ni.

Kalau korang rasa petua ni bermanfaat untuk korang, silalah like dan share ye semoga ramai lagi yang dapat kebaikannya.

Kredit : Lelawati Lela

#SalKongsiTipsCantik


Ikuti Panduan Guru Ini Untuk Hantar Anak Di Hari Pertama di Tadika, Barulah Anak Tak Menangis, Ibu Ayah Pun Cool Aje!

Kadang kala, walaupun sudah mempunyai anak lain yang sudah matang, tetapi apabila mempunyai anak bongsu sekali yang bakal memasuki tadika, sudah tentu buat ibu ayah berdebar untuk menghantar anak di hari pertama di tadika.

Tip Anak Happy Mama Cool di hari pertama di tadika

Seperti yang dijanjikan ini tip untuk anda yang pertama kali anak bersekolah tadika. Terima kasih di atas maklum balas anda yang mahukan tip ini. Mesti berdebar kan? Dan super excited bila anak nak sekolah ?

Tak sangka dulu dia baby, sekarang dah masuk tadika. Macamana kita dapat bantu anak kita supaya nanti anak yang menangis akan happy dan mama yang berdebar akan cool.

Tip Anak Happy, Mama Cool di hari pertama di tadika

1. Set Minda
Mengapa kita sekolahkan anak kita di tadika? Tak wajib pun kan? Ya. Sebab kita mahukan yang terbaik untuk anak kita. Kita nak dia belajar mengenali dunia luar. Kita nak anak kita happy. Kita bukan nak pressure anak kita. Jadi, jangan memaksa tetapi memujuk dan menggalakkan. Jika anda merasakan anak tidak bersedia, tiada masalah untuk withdraw tapi tunggu dulu. Baca sampai habis. Jangan withdraw selagi anda tak buat semua tip ini.

2. Konsisten dan sabar.
Jika anak anda menangis pada hari pertama sekolah bukan bermaksud anak anda tak bersedia. Bukan juga bermaksud dia tak suka sekolah berkenaan. Bukan juga bermakna anda ibu ayah yang tidak bagus.

Tidak salah anak menangis pada hari pertamanya. Pujuk anak dengan baik dan berikan kata-kata semangat buat anak. Anak juga seperti kita. Kita akan rasa janggal di tempat baru. Kita juga akan rasa takut jika berpisah. Begitu juga anak kita.

Konsisten dengan rutin baru ini. Bangun pagi seperti biasa dan tetap ke sekolah seperti yang dijadualkan. Setiap anak berbeza penerimaan mereka.

Ada yang cepat membiasakan diri tapi ada juga yang memakan masa. Mengikut pengalaman saya paling lama anak akan cuba sesuaikan diri adalah dalam masa sebulan. Tapi sesetengahnya ada yang mengambil masa yang lebih lama.

Jadi bersabarlah.

3. Sentiasa berkomunikasi dengan guru. Jika anak menangis, berkongsilah perasaan anda dengan guru anak anda. Guru yang professional dan berpengalaman akan sentiasa menenangkan dan memberi jaminan bahawa anak anda akan OK.

Tidak salah jika anda bertanya tentang keadaan anak dan guru akan menjawab dengan baik. Cumanya anda kena bersabar jika guru mengambil masa untuk menjawab soalan di whatsapp. Jika telefon, gunakan masa selepas waktu belajar. Anak anda adalah keutamaan guru pada waktu pembelajaran, bukan menjawab telefon dan mesej melainkan perkara penting.

4. Perlu kah tunggu anak depan kelas? Bagi saya cukup memberikan pelukan dan ciuman dan lambaian. Kemudian anda pergilah dating dengan husband biar kami jaga anak anda. Hehee. Berilah kepercayaan kepada kami dan yakinlah anak anda berada di dalam tangan pendidik yang berpengalaman. Nak tunggu juga? 15 minit sudah cukup.

5. Jika anak mengamuk berguling? Baik. Cuba pujuk dulu. Biasanya memang guru akan bantu. Sekali lagi berikan kepercayaan kepada guru untuk mengendalikan anak anda. InshaAllah lama-lama anak akan ok bila dia tengok eh selamat rupanya saya di sini. Eh best rupanya. Eh ada kawan rupanya hehehe.

6. Peranan selepas sekolah. Tugas kita ketika selepas sekolah adalah amat penting. Bila di rumah berbuallah dengan anak tentang sekolahnya atau kenangan anda bersekolah dulu. Katakan bahawa esok kita akan ke sekolah lagi. Mama nak Wafa senyum. Nanti jumpa kawan. Dapat main dengan kawan. Tidur awal semoga mood anak nanti baik. Tak mengamuk sebab tak cukup tidur.

Percayalah kata-kata ini: Mama yang cool akan menjadikan anak lebih happy dan tenang.

Tenang-tenang sahaja Mama. Anak anda pasti akan ok. Doa banyak-banyak kepada Allah mudahan Allah mudahkan perjalanan anak kita yang baru sekolah ini. Selalu sebarkan positive vibes kepada anak agar anak dan kita lebih tenang.

Nota: Jika anak anda menangis berterusan atau anda terlalu bimbang, terdapat tanda anak kemurungan atau stress bila bersekolah, rujuklah kepada pengetua dan yang lebih pakar. Kepada ibu bapa yang mempunyai anak istimewa seperti ASD/ADHD dan sebagainya, consult dulu dengan doktor dan OT. Pihak sekolah perlu tahu keadaan anak anda. Biasanya anak istimewa yang bersekolah biasa adalah kerana ianya salah satu terapi mereka untuk membiasakan diri dengan persekitaran baru. Bagi ibu bapa yang mungkin tidak tahu anak mereka mungkin ASD dan sebagainya, pasti mengharapkan pihak sekolah untuk alert dan aware. Jadi, para pendidik awal kanak-kanak perlu tahu apakah tanda atau kelakuan anak istimewa ini. Pada saya wajib tadika untuk bekerjasama dengan mana-mana OT sebagai tempat rujuk.

Semoga tip dan perkongsian ini bermanfaat untuk semua.

Ashikin Hashim
Genius Aulad Saujana Utama


Tak Kekok! Alif Satar Fasih Guna Bahasa Isyarat Dengan Peminat OKU Raih Pujian Ramai

Bila sebut tentang pelakon dan penyanyi popular, Alif Satar, semestinya ramai yang mengenali selebriti yang bebas dari gosip yang kontroversi.

Baru-baru ini, pelakon dan penyanyi popular, Alif Satar mendapat perhatian ramai berikutan video yang memaparkan dia bijak dalam menggunakan bahasa isyarat ketika berkomunikasi dengan lelaki Orang Kelainan Upaya (OKU) pendengaran.

Menerusi hantaran yang dimuat naik oleh seorang pengguna yang dipercayai rakan kepada Alif di laman TikToknya, kelihatan penyanyi yang berusia 32 tahun itu sedang mesra melayani seorang lelaki OKU.

Dalam video tersebut, pelantun lagu ‘Cukup Indah’ itu begitu ramah dalam melayani permintaan lelaki terbabit untuk bergambar bersama dengan menggunakan bahasa isyarat telah mencetuskan rasa sebak ramai.

Mana tidaknya, selain bakat dalam nyanyian serta lakonan, ramai tidak menyangka bahawa Alif boleh berkomunikasi menggunakan bahasa isyarat dengan baik sekali.

“Alif Satar ni memang manusia yang lain daripada yang lain. Penyanyi, komposer, pemain piano, usahawan, ironman dan dia fasih dalam menggunakan bahasa isyarat.

“Dah bertahun aku berkawan dengan dia, baru aku tahu yang dia pandai bertutur menggunakan bahasa isyarat,” ujarnya di ruangan kapsyen.

Meninjau ke ruangan komen, rata-rata netizen memuji dan kagum dengan sikap positif yang ditunjukkan oleh Alif yang tidak sombong menyantuni para peminatnya. Malah, ramai menganggap bahawa Alif adalah salah seorang artis yang patut dicontohi dan layak untuk menjadikan dia sebagai idola serta ikon untuk generasi muda.

Sumber: TikTok @johnlemmonnn


Memang Viral Jika Resepi Buat Puding Karamel Ini. Bahan-Bahan Pun Murah Dan Mudah Nak Buat

Apabila menjelang hujung minggu, pastinya ibu-ibu mencari resepi untuk menyediakan membuka selera buat ahli keluarga. Apa kata mencuba membuat Puding Karamel. Mudah sangat.

Jom cuba!

Cubaan Pertama Kali Kita Buat Puding Karamel  OMG Sedap Weh !!

Sesuai Sangat Buat Untuk Anak2 Cuti Sekolah Ni . Mini Size Macamni Senang Nak Makan Takde Berebut ,Takde Basi Cepat Sebab Usik2 .. Wajib Cuba

RESEPI PUDING KARAMEL MINI

UNTUK 20+ CUP YE

BAHAN BLEND / KACAU

6 BIJI TELUR
1 SUDU TEPUNG CUSTARD
1 TSP ESEN VANILA
1 TIN SUSU CAIR
1/3 TIN SUSU PEKAT (NAK MANIS BOLEH TAMBAH)
1 TIN AIR (SUKATAN TIN SUSU)

GULA HANGUS

20 SUDU GULA PUTIH
3/4 CAWAN AIR

CAIRKAN GULA HINGGA HANGUS , LAGI GELAP LAGI CANTIK TP JANGAN LAMA NANTI PAHIT. API KECIL2. DAH BERTUKAR WARNA , MASUKKAN AIR . THEN LETAK PADA SETIAP BEKAS TADI

SATUKAN SEMUA BAHAN BASAH . TERPULANG , NAK KACAU DALAM PERIUK ATAU BLEND YE . KALAU BLEND JANGAN LAMA NANTI BERBUIH SANGAT. THEN TUANGKAN DALAM BEKAS YANG DAH DI ISI GULA HANGUS TADI .. KUKUS 20MINIT . SEJUKKAN DALAM PETI AIS.

Cara penyediaan

SEDIA DIHIDANG


“Alhamdulillah, Kakak Sudah Bersalin. Baby Sihat.” Jahidah Selamat Lahirkan Bayi Lelaki. Warganet Titip Doa!

Kisah wanita hamil, Jahidah Nordin yang menjadi mangsa belasahan suami sehingga koma pada pertengahan tahun ini menggemparkan masyarakat. Dia mengalami kecederaan serius di bahagian kepala selepas disyaki dipukul suami pada 4 Mei 2021.

Terbaru, Harian Metro melaporkan, wanita yang menjadi mangsa keganasan rumah tangga, ini selamat melahirkan bayi lelaki secara pembedahan di Hospital Tuanku Jaafar (HTJ) Seremban.

Jahidah sebelum ini telah dimasukkan ke Wad Obstetrik dan Ginekologi, HTJ sejak 22 November lalu tetapi pihak keluarga tidak dibenarkan melawat kerana prosedur sangat ketat.Adiknya, Fauziah Nordin, 40, yang bertanggungjawab menjaga Jahidah sepenuh masa memaklumkan Jahidah menjalani pembedahan kecemasan kira-kira 9 malam tadi.

“Alhamdulillah, Kak Jahidah sudah lahirkan ‘baby,’ pembedahan kecemasan pukul 9 (malam tadi). Baby sihat dok kata,” katanya menerusi akaun Facebook miliknya.

Menurut Fauziah, kakaknya kini masih berada di hospital dan dalam pemantauan 24 jam.

Dalam kejadian pada 4 Mei lalu, Jahidah, yang menetap di Johor Bahru koma disebabkan kecederaan parah pada kepala dengan tengkorak terpaksa dibuang akibat pendarahan selain rahang, tulang belakang serta rusuk retak dipukul suaminya yang berusia 38 tahun.

Dia pada mulanya dimasukkan ke ICU Hospital Sultanah Aminah, Johor Bahru dan kemudian dipindahkan ke HTJ Seremban atas permintaan keluarga dan nasihat pihak hospital.

Sebelum ini pada 17 Jun lalu, suami mangsa, Rosmaini Abd. Raof mengaku tidak bersalah di Mahkamah Sesyen Johor Bahru, Johor atas pertuduhan memukul isterinya yang hamil sehingga koma dalam kejadian pada 4 Mei lalu.


Dah Macam Dilanda ‘Tsunami’, Ikut Cara Ni Nak Peti Sejuk Lebih Tersusun

Setuju tak selain dari keselesaan susun atur di dapur, peti sejuk yang teratur juga jadi punca untuk ambil mood nak masak. Kan? Bila tengok peti sejuk yang barangnya tunggang langgang dalam tu, terus tak ada idea nak masak, silap-silap boleh stress mikir!

Lebih-lebih lagi bila nak masak dalam keadaan yang tergesa-gesa, ye la tugas mak ni bukan boleh fokus satu kerja je, mana nak jenguk anak lagi. Bagi ibu yang bekerjaya pula, dah penat kat ofis, balik kerja terus masuk dapur nak masak cepat-cepat untuk makan malam.

Susun Atur Dalam Peti Sejuk

Seperti yang dijanjikan, hari ni saya berkongsi tips susun atur di dalam peti sejuk.

1. Tiada kotoran dibawa masuk dalam peti sejuk. Contohnya, sayur perlu di bersihkan akarnya yang masih mempunyai tanah.

2. Simpan bahan mentah dalam bekas yang sesuai dan bersih.

3. Bahan mentah contohnya ikan dan daging di siang dan dibersihkan dahulu serta dipotong pada saiz yang lebih kecil supaya tidak dinyahbeku berkali-kali.

4. Labelkan bahan mentah. Jika perlu, letakkan tarikh bila kita beli. Amalkan “first in, first out”.

5. Asingkan tempat simpanan makan siap dimakan “ready to eat food (RTE) ” dan bahan mentah. Letakkan RTE ini di rak bahagian atas dan bahan mentah yg belum dimasak di rak bawah untuk elakkan pencemaran silang berlaku.

6. Tin susu sejat yang telah dibuka, jangan disimpan terus ke dalam peti sejuk. Tukar ke bekas lain yg bertutup. Tin akan berkarat.

7. Daging, ayam, ikan dan hasilannya perlu di susun di ruangan sejuk beku dengan baik. Jangan terlalu padat supaya semua bahan mentah ini akan sejuk sekata.

8. Begitu juga pada ruangan dingin. Jangan terlalu banyak barang disimpan. Rancanglah pembelian barangan anda.

9. Selalulah keluarkan makanan RTE yang disimpan seeloknya jangan melebihi 2 hari.

10. Pastikan suhu di ruang sejuk beku dan dingin pada suhu yang betul.

11. Pastikan anda tidak selalu buka dan tutup peti sejuk ini dikhuatiri suhu akan bertambah (naik) dan makanan RTE tiba-tiba berkurang.


Kenal Di Instagram Mei Lalu, Shahir Sah Bergelar Suami Kepada Wanita Tawau!

Memilih 2 September 2022 untuk majlis akad nikah, pasangan penyanyi Shahir Zawawi selamat diijabkabulkan bersama pasangan, Jaskin Jaludin, 30, pada  jam 9.10 malam di Bizmilla Wedding Centre, Subang Jaya.

Perkenalan yang bermula menerusi laman sosial Instagram sekitar Mei lalu, Shahir atau nama sebenar, Ahmad Shahir Zawawi, 34, dia terlebih dahulu mendekati (approach) isterinya di laman sosial tersebut dengan tujuan untuk mencari pasangan hidup.

Menariknya, Jaskin tidak mengetahui Shahir yang merupakan juara Akademi Fantasia musim kelapan itu seorang selebriti yang dikenali ramai.

“Saya kenal isteri pada bulan Mei tahun ini, lepas raya menerusi laman Instagram. Saya mengaku yang saya tegur dia dulu (di Instagram). Masa itu memang kami dua-dua dalam fasa nak cari pasangan untuk settle down.

“Kami kenal, borak-borak dan dua minggu selepas itu kami ambil keputusan untuk jalani kursus kahwin secara online. Hanya selepas itu baharu kami keluar bertemu janji dan Alhamdulillah dari situ saya lihat kami ada keserasian dan keselesaan apabila bersama.

“Saya terpaut pada hati isteri, dia seorang yang suci hatinya. Kalau siapa kenal dia, tahu dia macam mana orangnya. Lagi satu dia pun lucu orangnya.

“Kita nak pasangan yang bukan sekadar isteri tapi dia juga sahabat, dia juga teman gelak ketawa, Alhamdulillah semua ciri-ciri itu ada pada dia.

“lsteri tidak tahu saya seorang artis sebab dia tidak tengok AF” kata Shahir.

Berkongsi lanjut mengenai pernikahan mereka, Jaskin yang merupakan seorang pemilik butik di Puchong, Selangor ini berkata, dia mengalirkan air mata sebaik mereka sah bergelar suami isteri kerana terlalu sebak dan tidak menyangka bahagia akhirnya datang menyapa dirinya.

“Saya menangis sebab saya tak rasa pun saya akan berkahwin dan akan dapat merasai momen seperti ini. Tentang kisah perkenalan kami, memang saya tak tahu pada mulanya yang Shahir seorang artis. Lepas saya dapat tahu, saya terus bertanya pada dia betulkah awak ini artis? sebab saya memang tidak menonton program AF.

“InsyaAllah, saya sudah bersedia dengan liku-liku bergelar isteri kepada seorang selebriti dan saya tiada halangan untuk Shahir berduet atau berpasangan dengan mana-mana artis wanita untuk perkembangan kerjayanya,” kata wanita kelahiran Tawau, Sabah itu.

Merancang untuk melakukan ibadah umrah pada hujung tahun ini, Shahir berkata isterinya ada memohon doa ketika awal tahun lalu di Mekah, sekiranya dipertemukan jodoh, dia ingin kembali ke Tanah Suci dengan membawa suaminya sekali.

“Kiranya dia ingin menunaikan janji selepas segala doanya dimakbulkan Tuhan. Untuk perancangan bulan madu lain, kami dua-dua suka pulau dan laut, mungkin kami akan ke destinasi sebegitu tapi tak tahu di mana lagi.

“Bercakap mengenai perancangan anak pula, kami tidak merancang. Sekiranya Allah kurniakarn rezeki awal, kami terima,” kata Shahir lagi.

Shahir dan Jaskin atau lebih mesra disapa Ekin bakal diraikan dalam majlis resepsi pada malam ini bertempat di lokasi sama.

Menariknya, Shahir bakal mempersembahkan lagu baharu nyanyiannya, Halal yang diciptakan khas buat suri hatinya itu di hadapan tetamu dalam maj|lis itu nanti.

Sumber : Media Hiburan


“Jangan Kecam Pihak Tadika, Mereka Tak Salah.” Isu Cikgu Campak Anak  Murid, Lelaki Ni Kongsikan Penjelasan!

Baru-baru ini kecoh satu video viral berlaku di Selangor jadi bualan hangat netizen.  Rata-ratanya marah dengan tindakan cikgu yang mengasari seorang kanak-kanak.

Dalam video berdurasi kurang seminit itu, dipercayai seorang guru tadika tersebut dilihat seolah-olah mencampak kanak-kanak tersebut sebanyak dua kali. Apa yang membuatkan ramai sedih adalah insiden itu  turut diperhatikan oleh rakan-rakan yang lain.

Walaupun tindakan telah diambil ke atas guru berkenaan, namun netizen masih tidak berpuas hati dan menyalah pihak  tadika.

Justeru, tampil seorang lelaki yang merupakan ayah kepada salah seorang pelajar ditadika berkenaan untuk orang ramai ‘cool’ dan berhenti menyalahkan pihak tadika.

Baru lepas jumpa pengetua sekolah Pn Anizah yg saya hormati yg terlibat kes menghempas budak hari ni..minta penjelasan sbb anak sy sekolah di situ jugak.

Katanya dari pihak sekolah tersebut.. cikgu itu akan diambil tindakan sewajarnya dan akan diberhenti bekerja serta merta dan report polis telah dibuat.

Nk jumpa cikgu tu dah takde.. dah tak dibenarkan mengajar serta merta.. kejadian berlaku semalam. Cuma apa yg saya lihat pihak sekolah terutama pengetua sekolah amat amat ambil serius tentang perkara ini sbb cikgu tu bukan mengajar tetap.. hanya cikgu praktikal.

Pengetua sekolah memaklumkan kepada saya.. beliau telah pesan banyak kali pada setiap guru tetap mahupun praktikal supaya kawal emosi semasa mengajar, jangan mengambil tindakan melulu terhadap pelajar. Tetapi tidak diendahkan.

Saya amat menghormati pengetua sekolah tersebut kerana beliau amat berdidikasi terhadap anak murid beliau dan beliau juga sangat aktif dalam memaklumkan perkembangan setiap pelajar di sekolah tersebut.

Mmg x wajar apa yg dilakukan oleh individu tersebut.. kerana setitik nila habis semua cikgu mendapat tempias nya termasuk pihak sekolah.. pihak sekolah tu dah 30 tahun beroperasi.. ni kejadian pertama berlaku..

Saya dapat berita tadi terus bergegas ke skolah.. sbb nak pastikan apa yg berlaku sebenarnya. So mmg x patut cikgu tu buat macam tu.

Sy mendapat makluman Tujuan rakaman tu dibuat utk hantar ke pihak universiti katanya, sebab mereka praktikal di situ.. video tu tersebar sebab tunang kpd cikgu yg merakam video tu nampak kejadian tu sebelum video tu dihantar ke pihak university utk tujuan semakan kualiti kerja semasa praktikal..pastu dia tak puas hati dia viralkan.


Isteri Terlantar Sakit Kanser, Suami Ni Jaga Dengan Penuh Tanggungjawab & Kasih Sayang

Tiada siapa yang mahukan pasangan yang kita kahwini berdepan dengan ujian kesihatan yang serius. Kalau boleh biarlah sentiasa hidup sejahtera, bahagia dan gembira. Pun begitu bukan semua yang kita harapkan kekal untuk selamanya, apatah lagi hidup ini penuh dengan ujian.

Apa yang pasti menjaga orang sakit tidak semudah yang disangka, bukan hanya perlu memberi ubat sudah memadai. Hakikatnya banyak yang perlu dilakukan, bahkan ‘jaga’ itu juga memerlukan pengorbanan yang dilakukan dengan rasa penuh tanggungjawab.

Jika yang sakit itu ibu ayah, mungkin ada adik beradik lain juga dapat sama-sama membantu menjaga orang tua yang uzur. Namun bila isteri atau suami yang sakit, pastinya tanggungjawab tersebut digalas di bahu pasangan sepenuhnya.

Itulah juga yang dilakukan oleh seorang suami ini, terus sabar menjaga isteri dengan sebaik mungkin apabila disahkan menghidap kanser payudara pada pertengahan tahun 2019 lagi.

Ini sebagaimana memetik berita di Harian Metro, difahamkan Ibrahim, 54,  sudah tidak kekok untuk menguruskan isterinya, Kamariah Yusoff, 57, yang semakin lemah.

Tanpa rasa jijik mencuci luka di seluruh dada dan perut isteri yang menderita kanser payudara, rutin harian itu dilakukan Ibrahim Mamat tanpa mengeluh.

Menurutnya, isterinya menghidap kanser payudara pada pertengahan 2019 lalu, namun mereka berikhtiar melalui rawatan alternatif kerana Kamariah bimbang payudaranya akan dibuang.

“Pada mulanya hanya satu ketulan kecil tumbuh di payu dara kiri dan disangka ketulan biasa menyebabkan kami mendapatkan rawatan dengan pengamal perubatan alternatif.

“Lama-kelamaan, ia semakin teruk dan pecah kerana ada lelehan nanah keluar sebelum isteri mengadu rasa sakit menyebabkan saya membawanya ke hospital.

“Isteri kemudian disahkan menghidap kanser payudara tahap empat,” katanya ketika ditemui di rumahnya di Kampung Semut Api, Jalan PCB, di sini, semalam.

Tukang rumah itu berkata, isterinya juga kehilangan berat badan yang banyak iaitu daripada berat asal 65 kilogram (kg) kepada 30 kg disebabkan penyakit berkenaan.

Jaga Sebaiknya

Menurutnya, perasaan hiba kerap bertandang setiap kali mencuci luka di bahagian hadapan tubuh isterinya dari leher sehingga perut kerana tidak tahan mendengar rintihan kesakitan.

“Isteri sering tidak dapat melelapkan mata kerana berasa terlalu sakit sehingga terpaksa mengambil ubat tidur selain ubat tahan sakit.

“Saya juga kerap mengelap tubuhnya terutama di bahagian luka untuk memberi keselesaan kerana sering mengadu rasa panas malah adakalanya diminta dilap dengan ketulan ais,” katanya yang menetap di rumah sewa dengan bayaran RM350 sebulan.Ibrahim juga menyifatkan isterinya sangat kuat semangat kerana masih menggagahkan diri bangun untuk ke tandas dan menunaikan solat lima waktu walaupun dalam keadaan duduk.

“Saya tidak menerima kerja di lokasi yang jauh kerana isteri tidak boleh ditinggalkan lama dan jika keluar bekerja sekalipun, saya hanya memperuntukkan masa beberapa jam sahaja.

“Dengan pendapatan tidak menentu, kami berjimat menggunakan elaun bulanan RM250 daripada Jabatan Kebajikan Masyarakat (JKM),” katanya.

Orang ramai yang bersimpati boleh membantu Ibrahim dengan menghubungi talian 017-3031254.


“I Reda & Pasrah Lepaskan You. Pergilah Sayang Jangan Risaukan Kami.” Hanya Doa Suami & 3 Jiwa Kecil Yang Merindui Jadi Hadiah Setiap Hari Buat Arwah Isteri. Sebaknya!

Perginya tak kembali, gelak tawa dan senda guraunya hanya tinggal kenangan. Bukan mudah menerima hakikat kehilangan orang yang tersayang. Apa lagi ditinggalkan buat selama-selamanya. Yang tinggal hanya secebis kenangan yang takkan mungkin dapat berulang kembali.

Melihat wajah kecil yang masih memerlukan belaian kasih sayang seorang ibu, bertambah rasa hiba dalam diri seorang bapa. Namun Allah itu sebaik-baik perancang. Dia tahu apa yang terbaik buat umatNya.

Mungkin rezeki aku, untuk menemani isteri sehingga ke hujung nyawa.

Ketika tetamu masih ramai beratur untuk berziarah, aku dipanggil masuk seketika ke bilik ICU. Aku mohon diberikan masa untuk aku bersama isteri.

Pada ketika itu juga masa seakan terhenti.

Aku pegang dan belai tangannya yang dirasakan semakin kaku, sejuk dan kebiruan. Aku bisikkan syahadah di telinganya dan aku mohon semoga Allah permudahkan untuknya.

Aku bermonolog saat kami mula bertemu dan saat-saat kedukaan serta kebahagiaan kami. Aku bisikkan yang aku amat mencintainya.

Aku berjanji akan menjaga amanahnya dan anak-anak. Aku akan berikan yang terbaik seperti yang dimahukannya. Aku mohon maaf atas semua kesilapan yang aku lakukan selama hampir 20 tahun kami bersama, dari zaman bercinta hingga ke alam rumah tangga.

Aku juga maafkan dan halalkan segalanya. Aku berdoa agar
kami diketemukan lagi.

Akhirnya aku ucapkan selamat tinggal.

“I sayang you sangat-sangat. Anak-anak sangat rindukan you, I juga sangat rindukan you.”

“Tapi I reda dan pasrah. I kena lepaskan you pergi.”

“Pergilah sayang, pergilah. Jangan risaukan kami.”

“Selamat tinggal sayang, selamat tinggal.”

Bisik aku dalam penuh getar dan esakan.

Suasana senyap dan kaku. Dada aku bagaikan ingin meletup.

Alarm monitor berbunyi tiba-tiba dan di skrin, garisan rata (flatline) muncul dengan bunyi beep yang panjang. Seperti sahaja adegan dalam sebuah drama TV atau filem.

Dia telah pun pergi menghadap Tuhannya.

Aku hilang.

Tenggelam dalam nostalgia serta bayangan 3 anak kecil yang sedang menunggu ibunya.

Seorang isteri dan ibu kepada 3 anak kecil, Marleena Abdul Manaff telah meninggal dunia pada 1 Ogos 2018 jam 11.58 pagi di Hospital Putrajaya akibat jangkitan kuman dan kegagalan organ.

Beliau disemadikan di Tanah Perkuburan Islam Presint 20 Putrajaya.

Genap setahun pemergiannya hari ini.

Hanya doa dari seorang suami dan 3 jiwa kecil yang sering merindui menjadi hadiah setiap hari.

Al-Fatihah.


“Masih Kenal Walau Sudah Buta”-Keadaan Roslan Salleh Dikatakan Kekal Positif, Rakan Artis Luah Syukur!

Setiap yang hidup pasti akan diuji. Sebagaimana ramai maklum, sejak Oktober lalu kesihatan pelakon veteran tanah air iaitu Roslan Salleh atau lebih dikenali sebagai Pak Lan terjejas dan terkini dikatakan dia tidak dapat lagi melihat selepas saraf matanya dimatikan oleh doktor atas faktor kesihatan.

Baru-baru ini, satu klip TikTok mencuri perhatian netizen selepas ramai rakan artis veteran yang lain meluangkan masa bersama-sama untuk menziarahi Pak Lan di rumahnya di Masjid Tanah, Melaka.

Antara selebriti yang berada di sana adalah Anne Abdullah, Liza Abdullah, Fauziah Nawawi dan ramai lagi.

“Alhamdulillah, saya lihat keadaannya kini semakin baik. Abang Lan sudah boleh duduk dan berselera makan. Walaupun penglihatannya sudah tiada namun dia masih mengenali kami yang datang menziarahinya baru-baru ini.”

Itulah kata dramatis Anne Abdullah atau Noraini Abdullah, 49, yang memaklumkan pelakon veteran, Roslan Salleh masih mengenali rakan-rakan yang datang menziarahinya, meskipun penglihatan terganggu.

Kata Anne, sebagai kenalan rapat pelakon veteran itu, dia dan rakan-rakan gembira melihat perkembangan positif ditunjukkan Roslan meskipun kesihatannya terganggu.

Dalam pada itu, Anne turut berpesan kepada rakan selebriti yang mengenali Roslan agar meluangkan masa menziarahinya. Ini kerana kata Anne, daripada raut wajah Roslan, aktor itu ternyata nampak lebih bersemangat dan gembira apabila ada rakan-rakan datang mengunjunginya dan bertanya khabar.

“Meskipun kami semua sibuk dengan urusan kerja, Alhamdulillah kami cuba luangkan masa berjumpa dengannya. Saya harap rakan-rakan selebriti lain turut datang menjenguk Abang Lan,” ujarnya.

Berkongsi mengenai keadaan Roslan, Anne menjelaskan penglihatan pelakon itu terjejas bukan disebabkan penyakit diabetes tetapi akibat sering mengalami sakit kepala kronik. Disebabkan itu, doktor mengambil keputusan mematikan saraf matanya bagi mengurangkan sakit kepala yang ditanggung.

“Penglihatannya mungkin terjejas tetapi selepas melakukan pembedahan itu, Abang Lan kini tidak lagi menanggung sakit kepala kronik,” tuturnya.

Sementara itu, Anne turut memberitahu sekiranya orang ramai ingin memberi bantuan kepadanya, mereka boleh berbuat demikian dengan membeli produk jualan Roslan sebagai tanda sokongan.

“Sewaktu Abang Lan masih sihat, dia rajin ikut kami berniaga. Mungkin ramai yang tak tahu, perniagaan jualan sambal hitam dan daging dendeng yang diusahakan masih lagi dijual. Kami rakan-rakan selebriti turut membeli sebagai tanda sokongan dan membantu mana yang termampu,” jelasnya.

Terdahulu, kesihatan Roslan dilaporkan berada dalam keadaan kurang baik akibat penyakit diabetes yang dihidapinya sejak 10 tahun lalu. Keadaannya menjadi lebih teruk apabila dimasukkan ke hospital pada Mei lalu kerana melecur pada bahagian kaki.

Sumber : Artis Malaysia


“Saya Percaya Dengan Rezeki Allah.” Demi Ibu Fikry Ibrahim Tolak Tawaran Berlakon. Rupanya Ini Sebabnya.

Kasih sayang antara ibu bapa dan anak merupakan ikatan yang sangat kukuh. Perhubungan yang terjalin, khususnya antara ibu dan anak ketika dalam kandungan adalah ikatan yang paling istimewa.

Justeru apabila ibu ditimpa kesusahan pastinya anak rela berkorban apa sahaja. Kasih sayang hingga ke hujung nyawa. Begitulah yang dilalui oleh pelakon, Fikry Ibrahim terpaksa menunda segala komitmen kerja di sini demi menjaga ibu tercinta, Bibi Zaleha, 73, yang diserang angin ahmar, dua hari lalu.

Menerusi laporan Harian Metro, Fikry terpaksa melepaskan beberapa tawaran berlakon drama untuk menjaga ibunya.

Fikry yang ketika ini berada di kampung halamannya di Jitra, Kedah, tidak ralat melepaskan tawaran berlakon kerana percaya kepada rahmat rezeki yang datang tanpa disangka.

PERCAYA ADA REZEKI LAIN YANG LEBIH BAIK

“Saya percaya dengan rezeki Allah. Walaupun saya terpaksa tolak beberapa tawaran drama tapi saya percaya Tuhan akan gantikan dengan perkara yang lebih besar.”

“Sebaik mengetahui ibu diserang angin ahmar, saya bergegas pulang ke Jitra. Memang tak fikir apa-apa mengenai kerja asalkan saya dapat bertemu ibu dengan segera.

“Ketika doktor maklumkan ibu sudah tidak boleh bercakap dan perlu dijaga makan dan mandinya, saya ambil keputusan untuk berada di Jitra buat sementara waktu.

“Banyak tawaran terpaksa ditolak pada saat-saat akhir, tapi saya tak boleh nak buat apa-apa sebab saya hanya ada dia. Selagi dia masih bernyawa, saya perlu menumpahkan sepenuh kasih sayang dan berbakti kepadanya,” katanya.

FOKUS IBU SIHAT DAHULU

Tidak menafikan akan menerima tawaran berlakon demi kelangsungan hidup namun buat terdekat ini hanya fokus kepada ibunya agar kembali sembuh seperti sedia kala.

“Buat masa ini, fokus utama saya adalah menjaga ibu, namun jika ada tawaran kerja yang singkat saya boleh pertimbangkan.

“Doakan semoga ibu saya kembali sihat dan sembuh. Saya hanya nak ibu saya kembali seperti sebelum ini. Saya sudah mula rindu untuk bersembang dengannya,” katanya.

Begitulah jalinan kasih sayang yang terjalin antara ibu dan anak sehingga anak sanggup berkorban demi ibu tercinta.

Sumber: Harian Metro


“‘Stress’ Budak-Budak Zaman Sekarang ‘Real’. Umur 11 Tahun Tapi Dah Lalui Semua Ni.”

Benarlah kanak-kanak itu ibarat kain putih. Ibu bapa yang bertanggung jawab dalam mencorakkannya. Apalah gunanya jika anak bijak dalam perkembangan ilmu, tetapi tidak boleh mempercayai ibu bapa kerana sejak kecil asyik berenggang. Sibuk dengan urusan kerja, sehinggakan anak-anak terabai dari segi kasih sayang dan emosi.

Tidak hairanlah jika ada antara kanak-kanak mengalami tekanan emosi seawal 11 tahun. Dalam usia yang masih kecil, mereka suda ada rasa bimbang, ketakutan yang berlebihan dan jika tidak dikawal boleh membawa kepada masalah kesihatan mental.

Bila anak-anak ni masih lagi kanak-kanak, biarlah dia jadi kanak-kanak. Nanti bila anak tidak lagi kanak-kanak, kita rindu zaman keanak-anakkannya.

Please bina memori yang indah bersama dengan anak. Bukan memori stress, belajar siang malam pagi petang, tekan untuk dapat straight A bagai.

Kenyataan itu merujuk kepada luahan perasan beberapa kanak-kanak di sebuah sekolah di sini.

Setiap kali ceramah motivasi, sy akan minta pelajar dtg ke depan & tulis knp rasa tak semangat belajar.

Maka, inilah jwpn yg kerapkali ditulis. Murid darjah 5. Bygkan baru umur 11 tahun tp dah lalui semua ni.

Beliau yang terkenal dengan #TukangCeramahBudakSekolah memuat naik luahan kanak-kanak secara bertulis di papan putih ketika menghadiri motivasi di sekolah tersebut.

“Setiap kali ceramah motivasi, saya akan minta pelajar datang ke depan dan tulis kenapa rasa tak semangat belajar.

“Maka, inilah jawapan yang kerap kali ditulis. Murid darjah lima. Bayangkan baru umur 11 tahun tapi dah lalui semua ni. ‘Stress’ dalam kalangan budak-budak zaman sekarang ‘real’. Mereka tak ada tempat nak luahkan,” ciapnya di Twitter.

Antara luahan yang dikongsi murid-murid adalah mereka dijadikan perbandingan oleh ibu dengan sepupu yang lebih pandai dan tekanan daripada ibu bapa supaya memperoleh 6A dalam Ujian Pencapaian Sekolah Rendah (UPSR).

Kata Mohd Fairuz, hantaran itu sekadar perkongsian kepada masyarakat selain mahu memberi penekanan kepada isu yang sangat membimbangkan dan turut mengambil contoh berita budak perempuan 10 tahun ditemui mati tergantung pada pemegang tangga baru-baru ini.

“Jadi tak pelik pendedahan Kajian Kesihatan Mental di Malaysia mendedahkan seawal 13 tahun budak dah alami tekanan. Kita nak lahirkan generasi apa sebenarnya ni?” ujarnya.


“Dengan Mom Nampak Ceria Kalau Tak Pemalunya.” Gelagat Spontan Anak Erra Fazira Raih Perhatian Warganet.

Tidak ada yang lebih berharga dibandingkan kebahagiaan dan kegembiraan buat anak tersayang yang sentiasa menjadi penguat jiwa.

Itulah yang dirasai oleh primadona Erra Fazira yang sentiasa menitipkan kata-kata indah serta doa buat anaknya, Engku Aleesya Engku Emra.

Terbaru menerusi posting terbaru di Instagram, Erra jauh di sudut hatinya meluahkan rasa bahagia seorang ibu apabila melihat kegembiraan yang dikecapi oleh anak.

Mom bahagia sgt bila tengok senyuman anakanda .. tak sempat nak surprise kan dia.. dia dah sambar dulu iphone tu dr dlm kotak!! 😆 Tgk dia happy.. Hilang segala penat lelah Mom..

Engku Aleesya yang sebelum ini dilihat sebagai seorang pemalu, telah menarik perhatian peminat apabila beraksi gembira sambil memegang hadiah hari jadinya.

Rata-rata teruja dengan gelagat Engku Aleesya yang kelihatan ceria di samping Erra.

“Dia dgn mom nampak ceria kalau tak pemalunya ya ampun.

“Cuba perhatikan picture dia dgn org lain…mcm tak nak senyum sangat…tapi kalau dgn mummy dia ni…wahhh ceria n sporting betul.

“Bila dengan bunda dia nampak senyum dia.

“Nampak ceria gembira betul bila dengan Mom kesayangan.

“Dekat 10 x kita ulang tengok.. comel sgt nampak happy je 2 beranak.

Terdahulu, yang memyambut ulang tahun kelahiran yang ke-12 pada 30 Mac lalu.


Rambut Sihat & Tak Gugur Lagi Bila Masukkan Bahan Ni Dalam Syampu!

Rambut sering diibaratkan seperti mahkota wanita, ternyata ianya begitu berharga dan wajar dijaga rapi agar sihat dan cantik sentiasa. Namun tidak dinafikan juga, wanita sering berdepan dengan masalah rambut gugur. Lebih-lebih lagi dikalangan kaum ibu setelah melahirkan anak. Berlaku perubahan hormon dalam tubuh dan masalah keguguran rambut ini tidak boleh dipandang remeh. Apatah lagi jika semakin hari terasa semakin nipis pula rambut yang ada. Jika terus dibiarkan bimbang juga akan nipis dan akhirnya terlihat botak!

Oleh itu, segeralah cari rawatannya dan jika tidak pun boleh amalkan petua yang dikongsikan oleh Puan Najwa ini yang cukup mudah untuk diamalkan. Menariknya juga petua ini bukan yang biasa kita ketahui antaranya menggunakan lidah buaya atau sebagainya, tetapi kali ini dengan menggunakan cengkih.

Menurutnya, petua ini diperolehi daripada masyarakat Arab dan bolehlah dicuba. Apa yang pasti, Puan Najwa serasi dengan petua ini dan menampakkan kesan yang baik setelah mengamalkannya.

Jadi tunggu apa lagi, elok kita pula mencubanya!

Hanya ambik bunga cengkih berapa biji masukkan dalam shampoo .. dan selamat digunakan.. Najwa dah kali kedua guna petua ni.. memang puas hati alhamdulilah Mana-mana shampoo pun boleh.. tapi Najwa beli untuk baby sebab anak-anak boleh guna sama, bagi rambut lebat sikit.. sebenarnya petua ni untuk lebatkan rambut tapi kesan dia banyak lagi.. Najwa takdak gatal-gatal lagi time pakai tudung panas-panas macam sekarang ni.. rambut kering takdak berminyak rasa kembang fresh gitu, alhamdulilah rambut tak gugur berkilo..

*Najwa ambik petua ni dari orang arab* bagi tahu siap-siap satgi ada orang bising pulak.

Cengkih Hilangkan Masalah Rambut

Bunga cengkih banyak kegunaan dia selain diguna untuk masak.. salah satu Najwa guna cengkih untuk hilangkan masalah Najwa alami lama dah..

Kelumumur
Rambut berminyak
Rambut gugur


Begini Caranya Nak Bagi Rumah Jadi Lebih Sejuk Dan Tenang. Sungguh Inspirasi Perkongsian Doktor Ini!

5 Tips Untuk Bagi Rumah Jadi Lebih Sejuk & Tenang

1. Jangan masuk rumah dengan membawa keserabutan daripada pejabat dan tempat kerja

Tenangkan diri dan buat Deep Breathing dulu sebelum melangkah masuk ke dalam rumah. Jangan bawa masuk stress kerja ke dalam rumah hingga anak anak dan pasangan pun kena tempiasnya

2. Sebelum masuk rumah baca doa dulu. Jangan main masuk je.

Kita nak set minda kita bahawa kita sedang memasuki ‘ zon keberkatan dan kebahagiaan ‘. Latih juga mindset ni pada anak kita bahawa rumah ni adalah tempat yang penuh dengan kebahagiaan.

Baru la anak kita tak merapu mencari kebahagiaan di luar rumah!

3. Sesekali tu ajar anak kita organizational skills juga :

+ Bila dah habis main, kat mana nak simpan
+ Bila dah buka baju, kat mana nak letak
+ Bila dah mandi, nak simpaj tuala kat mana
+ Bila dah makan, nak cuci dan simpan pinggan kat mana

Bukan rumah je kurang bersepah, kemahiran anak pun kita boleh asah!

4. Hadkan bilangan mainan di rumah. Mainan tu bagus untuk anak kita tapi sebenarnya ‘ less is better ‘

Mainan yang lebih sedikit membuatkan anak kita lebih fokus. Bila mainan terlampau banyak ni, bukan kita je pening. Anak pun naik pening nak memilih!

5. Kita kena mahir membaca raut wajah, tone suara dan bahasa tubuh pasangan kita

Kita kena faham, masa pasangan kita tu nak bagitahu kita sesuatu :

+ 7% je yang sampai melalui PERKATAAN
( verbal communication )
+ 38% maksud perkataan tu terkandung dalam NADA SUARA
+ dan 55% maksud perkataan tu terkandung dalam gerakan tubuh dan mimik muka

Bila isteri kata ” Takpe. Saya ok je. Abang rehat la “. Aduiii..Jangan la terus percaya! Tu baru 7% daripada hal yang sebenar je tu!

Tengok dulu raut wajah dia, ada tak tanda tanda redup akibat KEPENATAN? Dengar dulu nada suara dia, ada tak suaranya mendatar akibat cuba menyorokkkan STRESS yang melampau?

Bila kita dah mula pandai baca bahasa tubuh pasangan, insyaAllah ni la baru dikatakan RUMAHKU, SYURGAKU!


Sayangkan Kucing Kenalah Bawa Ke Klinik Veterinar. Dr Ni Jelaskan Jika Ada Terlepas Pandang!

Melalui Kempen ‘Take Your Cat To The Vet’ kelolaan Royal Canin Malaysia bagi mencetuskan kesedaran mengenai pentingnya pemeriksaan yang kerap untuk kucing-kucing wajar disambut baik.

Jabatan Perkhidmatan Veterinar (JPV),International Society of Feline Medicine (ISFM), dan International Cat Care turut menyatakan sokongan mereka terhadap edisi keempat kempen ini di Malaysia, bersama-sama Royal Canin yang gigih menggalakkan pemilik kucing supaya membawa haiwan peliharaan mereka berjumpa ahli veterinar berdaftar sekurang-kurangnya dua kali setahun.

Kunjungan rutin ke klinik veterinar bermula daripada usia kecil kucing itu boleh membantu memberi diagnosis awal berkenaan isu-isu kesihatan, mengurangkan impak penyakit dan membolehkan rawatan lebih berkesan.

Elak Terlepas Pandang
Menurut Dr. Melissa Phoon, Pengurus Hal Ehwal Korporat di Royal Canin Malaysia yang merupakan doktor veterinar, berkata: “Ramai pemilik kucing terlepas pandang atau tidak sedar mengenai kepentingan membawa kucing kesayangan mereka berjumpa doktor veterinar secara kerap, dan bukan berjumpa hanya bila kucing itu sakit atau memerlukan vaksinasi.

Kucing secara lahiriah bersifat berahsia dan tidak mempamerkan kesakitan atau penyakit sehinggalah sudah terlalu lambat.

Oleh itu kami membawa kembali kempen ini, yang pertama kali dilancarkan pada 2016. Kempen tahun ini menggalakkan pemeriksaan kesihatan berjadual bermula dari peringkat anak kucing sebagai langkah proaktif dan pencegahan.

Royal Canin sangat gembira pihak berkuasa dan rakan sealiran telah turut sama menyertai kempen ini bagi membantu mencipta kesedaran yang lebih luas mengenai amalan penjagaan haiwan peliharaan yang penting ini.

“Kami faham pemilik kucing berasa bimbang untuk membawa kucing berjumpa doktor veterinar atau kemungkinan haiwan peliharaan mereka terkena jangkitan penyakit yang sedia ada sekarang.

Oleh itu, ianya penting untuk pemilik haiwan peliharaan membuat temu janji ke klinik veterinar terlebih dahulu. Kami galakkan pemilik kucing untuk memeriksa dengan doktor veterinar jika mereka tidak pasti dengan maklumat yang diterima.

Memandangkan Perintah Kawalan Pergerakan Bersyarat (PKPB) yang dilaksanakan di kawasan tertentu, kami menasihatkan pemilik kucing mematuhi SOP ketika membawa kucing mereka berjumpa doktor veterinar,” sambung Dr. Phoon.

Kempen Take Your Cat To The Vet
Pemilik haiwan peliharaan juga boleh mendengar podcast Jom Talk Pets! oleh Royal Canin Malaysia untuk maklumat dan langkah-langkah selamat bagi melindungi kesejahteraan kucing mereka.

Kempen ‘Take Your Cat To The Vet’ 2020 berlangsung dari 4 Oktober hingga 31Disember 2020.

Royal Canin telah menyediakan banyak aktiviti menarik untuk memberi ganjaran kepada pemilik haiwan peliharaan dan menggalakkan lagi mereka datang berjumpa doktor veterinar di dalam tempoh yang ditetapkan itu.

Antara aktiviti itu ialah Peraduan Puisi dan Bercerita, Permainan Web Pendidikan Interaktif dan Acara Langsung Digital Cat2Vet.

Buat anda yang inginkan lebih info lanjut tentang ini boleh diperolehi di laman rasmi Royal Canin Malaysia.


Dulu Tak Cemerlang Dalam Pelajaran, Tanya Ibu Nak Jadi Apa Besar Nanti, Jawapan Diberi Simple Tapi Deep!

Setiap ibu bapa pastinya inginkan anak menjadi seorang yang cemerlang dalam akademik. Sehubungan itu ada yang sanggup menyediakan guru khas atau kelas tambahan agar anak berjaya dalam sebarang peperiksaan.

Namun, setiap anak itu perkembangannya berbeza dengan yang lain. Begitu juga dengan daya pemikirannya. Biarpun dilakukan segala usaha untuk gemilang dalam pelajaran, namun rezeki tidak menyebelahi diri.

Jika itu sudah ketentuan yang telah ditakdirkan dalam hidup, harus terima seadanya. Pasti ada hikmah sebaliknya.

Begitulah situasi yang dilalui oleh lelaki ini, Abu Hurairah Roslan bahawa hidup ini perlu menjadi orang yang bermanfaat dan berguna sebagaimana pesanan ibunya.

Katanya, gagal dalam pelajaran membuatkan dirinya keliru mengenai cita-cita. Suatu hari, telah bertanya kepada ibunya mengenai masa depannya, jawapan ibunya sungguh terkesan pada dirinya. Ibunya berpesan agar menjadi seorang yang berguna dan bermanfaat.

Lalu ia menjadi peganganya hingga kini. Seterusnya ikuti perkongsian lelaki ini.

Pesanan ibu yang simple tapi deep!

Masa belajar dulu, Saya berfikir bagaimana nak jadi orang pandai, sedangkan saya paling gagal dalam pelajaran.

Lalu, saya bertanya pada mak.

“Umi nak amat jadi apa besar nanti?”

Mak jawab simple.

“Jadi orang yang berguna. Yang bermanfaat”

Lalu, saya jadikan cita-cita mak sebagai kekuatan. Sebagai pegangan.

Dan berkat itu,

Saya jadi seorang tukang masak dan chef selama 10 tahun.

Pusing satu Malaysia dengan kuali dan senduk. Pusing eropah dan dapat pengalaman mengendalikan cafe di luar negara.

Jika tiada cita-cita, jadilah orang yang bermanfaat dan berguna. Sampai bila-bila Tuhan akan bawa kita menjadi manusia yang begitu bermakna.

Dalam pada itu, para netizen juga mengunakan pendekatan begitu untuk memberi kata-kata motivasi kepada anak-anak mengenai masa depan.


“Sakit Anak Mama Boleh Bawa Maut!” – Kesan Terhentak Kepala Waktu Kecil Membawa Parah

Mimpi ngeri setiap ibu adalah melihat anaknya jatuh sakit yang teruk. Apatah lagi, jika penyakit itu boleh membawa maut.

Seorang pengguna TikTok yang dikenali sebagai Hani telah mengongsikan perjalan anak kecilnya bernama Naira yang menghadapi penyakit yang tidak dapat disembuh tanpa pengesanan awal pada awal bulan September lalu. Naira didiagnos memiliki ketumbuhan di otak yang bersaiz 4cm. Video tersebut meraih perhatian warganet dan jumlah tontonan berjaya mencecah sejuta.

Dikatakan ketika Naira berumur 4 tahun, dia terjatuh dan terhantuk kepalanya. Gejala yang dialami adalah ketaran tangan, jalan tidak seimbang, sakit kepala dan kaki. Insan kecil itu juga tidak mampu memegang objek dengan sempurna.

Mengikuti kisah adik Naira, ibunya, Hani, membawa anaknya berjumpa dengan doktor waktu gejala anaknya semakin teruk. Doktor tersebut membuat pelbagai ujian untuk mengenalpasti punca gejalanya. Namun, doktor memberi surat rujukan kepada hospital dengan segera kerana dipercayai Naira harus menjalani pemeriksaan x-ray demi mengetahui punca gejala tersebut.

Naira dikehendaki menjalani pembedahan otak selama 6 jam atau lebih bergantung kepada keadaannya. Pembedahan tersebut  berjaya mengeluarkan 96% tumor tersebut. Walaupun sudah selesai pembedahan, Naira mengalami kesan-kesan sampingan yang memerlukan Naira untuk memakai topeng oksigen dan dimasukkan tiub makanan ke dalam tubuhnya.

Adik Naira mengalami kesan sampingan seperti berasa bingung dan matanya akan melilau daripada pembedahan itu. Walaubagaimanapun, ibu bapa Naira tidak berputus asa untuk anak mereka. Hani dan suaminya kerap melawat anak mereka dan sering cuba membawa keriangan Naria kembali.

Selepas 8 hari pembedahan, Naira pulang ke rumahnya dan bersatu semula bersama keluarganya yang sentiasa membuat yang terbaik untuknya. Kini, Naira berusia 7 tahun dan mampu menjalani hidupnya seperti kanak-kanak yang lain.

Semoga artikel ini dapat memberi manfaat dan inspirasi kepada para pembaca di luar sana.

Terima Kasih


Pernah Kena Sindir Jual Kuih, Tak Patahkan Semangat Pemilik Kueh Untuk Berjaya!

‘Ala meniaga kuih je pun, ini makanan tepi jalan je, ala bape sen je sangat’

Itulah ayat keramat yang diterima oleh CEO Kueh Cafe, EN Ezwan Mohamad Zain Ketika baru berjinak-jinak dalam bidang perniagaan dan siapa sangka, dengan menjual kuih inilah menjadikan perniagaannya kini sudah memasuki tahun ke-6!

Menurut bapa tunggal yang berusia 43 tahun ini, pencapaian terbesar baginya apabila perniagaan Kueh Cafe bukan sahaja dikenali ramai iaitu dalam kalangan penduduk Shah Alam sahaja, malah ada juga pelanggan yang datang dari negeri Johor, Melaka dan Perak.

Bagi yang belum menjejakkan kaki ke sana, Kueh Cafe membawa konsep tradisional tapi mengenakan rekaan hiasa berbentuk moden. Di sana, anda akan disajikan dengan 40 jenis kuih yang berbeza, dan antara yang paling mendapat sambutan adalah roti jala di mana anda boleh makan panas-panas seusai masak, malah anda juga boleh tengok sendiri cara penyediaannya di sudut roti jala! Menarik kan?

Bukan cuma itu, bagi yang ingin singgah untuk makan tengahari, ada juga pilihan makanan berat disediakan seperti nasi lemak, nasi tomato, nasi hujan panas, laksam, mee kari, dan banyak lagi!

Konsep sahaja tradisional, tetapi untuk pilihan air Kueh Cafe tidak ketinggalan untuk  mengikut trend iaitu menyajikan pelbagai pilihan kopi. Tetapi, apapun tetap tak boleh kalah dengan teh tarik yang sentiasa hot menjadi menu yang sentiasa hot selling!

Sudahlah sibuk dalam menguruskan perniagaan Kueh Cafe, perlu menjaga anak seorang diri. Bagi Ezwan, dia seorang yang akan mengasingkan masalah ketika di tempat kerja dan juga peribadi.

“Sudah pasti setiap perniagaan tu ada pasang surutnya. Saya jadikan ia sebagai cabaran. Think positif dan ambil langkah positif dengan dalam masa sama tak campur aduk masalah kat rumah,” katanya dipetik dari video Familiku D’Boss.

Jom saksikan video penuh tentang kehidupan CEO Kueh Cafe dalam menguruskan perniagaannya dan kisah peribadinya dalam membesarkan anak.


Bila Diri Sedang Diuji, Segera Lakukan Ni Untuk Bangkit!

Setiap kali diri diuji pastinya saat getir itu harus dilalui dengan tabah. Pun begitu apalah daya kita untuk tidak berasa sedih.

Pun begitu, persoalannya bagaimana untuk kita segera keluar dari zon tersebut dan sekali gus boleh bangkit melalui kehidupan serperti normal.

Oleh itu, saranan daripada penceramah ini jadikan panduan.

Ini perkongsiannya.

Berfikir berlebihan tentang perkara yang telah berlaku atau kata-kata manusia sangat merugikan masa, tenaga, emosi dan akal kita.

Bahkan ia boleh menjejaskan kesihatan. Kita tak boleh sesekali mengubah apa yang telah berlaku walau dengan air mata darah sekali pun. Apa yang boleh kita buat saat ini,

➡Kesat air mata tu,

➡Tarik nafas,

➡Zikir, Ya Qawiyy (terpulang jumlahnya), Ya Allah Yang Maha Kuat, berilah aku kekuatan jiwa untuk menghadapi Ujian ini.

➡Zikir, Ya Fattah (terpulang jumlahnya), ‘Ya Allah Yang Maha Membuka, bukakanlah jalan keluar daripada kebimbangan, kesulitan, keresahan dan kesempitan ini.

➡ Lepas tu cepat²lah buat kerja, atau apa² aktiviti fizikal, yang suri rumah kemas rumah atau buat operasi ke, yang berniaga buat betul², yang di pejabat jaga masa dan kualiti kerja. Kita semua ada banyak kerja nak dibuat.

Jatuh Itu biasa. Bangkit setiap kali jatuh Itu luar biasa. Jatuh kerana manusia, bangkitlah keranaNya. Allah sentiasa inginkan kebaikan untuk kita, Dialah Allah ya Barr Yang Maha Baik, Dialah yang paling Dekat dengan kita !


“Orang Tu Ambik Rantai Kak Ngah.” Ibu Ni Kongsi Kisah  Anak Trauma Selepas Rantai Kena Ragut

Malang tak berbau. aktiviti riadah bersama keluarga sepatutnya berlangsung penuh keriangan akhirnya bertukar duka bila mana anak menjadi mangsa ragut.

Kejadian hitam itu berlaku ketika keluarga ini berkunjung ke Jom Heboh di Batu Kawan baru-baru ini. Dalam sekelip mata ia berlaku, namun kesannya cukup mendalam. Si anak yang menjadi mangsa ragut oleh individu yang tidak bertanggungjawab.

Kejadian hitam di Jom Heboh Batu Kawan yang takkan kami lupakan sampai bila-bila.

29 September. Hari Ahad. Hari kami sekeluarga nak beriadah, berseronok, happy-happy tapi sebaliknya berlaku.

Rantai leher Anelia kena ragut kat jom heboh. Baru saja kami sampai sana. Masa tu tengah jalan dekat bahagian orang jual barang 1 beg rm10. Ada jacker, zess apa semua tu.

Sedar-sedar Anelia menangis. Tanya-tanya dia jawab “orang tu amek rantai kakngah”. Baru perasan tengok leher takdak rantai dah. Merah habis leher dia kesan kena tarik. Ya Allah, kesian anak aku 😭

Jenguk-jenguk cari memang tak tahu siapa yang amek . Gelabah cikni dah macam apa kat sana. Nak menjerit, nak melolong pun tak guna. Peragut mungkin ada sebelah cikni saja tapi kita tak tahu siapa dia.

Suami cikni pegang tangan Anelia time tu. Orang memang ramai bersesak. Dengan bising speaker main lagu, dengan bising penjual dok bercakap pakai mic. Pandai sungguh peragut cari tempat dan masa.

Akibat kejadian tersebut, si anak menjadi trauma selain turut mengalami luka kecil kesan merah akibat kuku

Rantai tak kisah. Ada rezeki boleh beli lain. Tapi anak yang penting. Mujur tak luka apa. Cuma kesan merah-merah dengan kesan kuku saja kat belakang. Kalau cikni jumpa pelaku, cikni cakar-cakar dia balik.

Jom heboh memang tak pernah bawak depa mai. Sampai depa dah besar sikit ni baru jejak kaki.

Ibu mintak maaf kat Anelia. Kesian dia trauma sampai balik ke rumah still dok gitao “orang tu amek rantai kakngah, nanti kita habaq kat polis, orang tu perempuan tak pakai tudung, orang tu jalan dua orang, orang tu gemuk, orang tu rambut panjang.”

Semua details dia cerita. Wallahualam sama ada betul atau tak gambaran dia bagi tu. Tapi setiap kali tanya, cerita dia sama.

Moga jadi pengajaran buat cikni dan semua yang ada anak dara. Kalau pakai barang kemas, bukaklah bila ke tempat sesak dan ramai orang. Spesies jahat lani ada di mana-mana. Tergamak buat dekat insan sekecil tu.

Dan untuk pelaku tersebut, kami sekeluarga memang tak dapat buat apa. Tapi ingatlah Allah ada. Dan setiap perbuatan buruk pasti ada balasannya.

Tolong doakan Anelia dapat lupakan kisah hitam ni ya 😔

Hati-hati buat semua tak kira ke mana kita pergi. Orang jahat sedang memerhati dan menunggu masa terbaik saja untuk lancarkan kerja.

Kredit fb Siti Haryani Azmi


“Tak Pernah Paksa, Nak Datang Dari Hati Sendiri.” Fahrin Ahmad Syukur Isteri berhijab, Titip Doa Kekal Istiqamah!

Fahrin Ahmad melahirkan rasa gembira dan bersyukur bila mana sang isteri memilih untuk berhijab sepenuhnya awal tahun lalu.

Ketika ditanya mengenai penghijrahan isterinya, akui hos Wanita Hari Ini, dia tidak pernah memaksa atau meminta isterinya Elena Eleas berbuat demikian.Sebaliknya Fahrin selalu menitipkan pesanan bahawa perkara itu merupakan satu tanggungjawab yang wajib untuk setiap wanita Islam.

Walau bagaimana pun, Fahrin mendoakan isterinya akan terus istiqamah dengan keputusan tersebut.

“Saya tak pernah memaksa atau kata apa-apa, sebab saya nak benda itu datang daripada hati dia sendiri. Sebelum isteri berhijrah lagi saya dah pernah berpesan kepadanya, memakai hijab merupakan satu tanggungjawab.“Tak boleh nak pakai sebab nak ikut orang atau hanya sekadar mencuba, kena bersedia untuk berubah dari segi penampilan dan pembawakan diri apabila sudah berhijab.

“Memang terkejut sebab saya dapat tahu isteri berhijab sewaktu dia upload gambar di media sosial waktu hari pertama memakai tudung. Jauh dalam sudut hati saya mengucapkan rasa syukur dan berdoa agar isteri istiqomah, Alhamdulillah…semuanya berlaku naturally,” katanya kepada mStar.Dalam perkembangan lain, Fahrin bakal keluar dengan drama berjudul Khilaf Asmara terbitan Radius One yang bakal menampilkan barisan pelakon hebat seperti Fasha Sandha, Nelydia Senrose dan Fattah Amin.

Fahrin dan Elena Hani Eleas mendirikan rumahtangga pada 9 Mei 2015. Pasangan ini dikurniakan seorang cahaya mata lelaki iaitu Khalifa Fahrel yang kini berusia lima tahun.


“Mesti Jadi Sebab Buat Penuh Kasih Sayang.”  Sari Yanti Kongsi Anak-Anak Buat Sendiri Kek Hari Jadi Jep. Sweet!

Hari ini merupakan hari lahir pelawak dan penyampai radio terkenal, Jep Sepahtu. Dalam satu perkongsian di dalam instagramnya, Sari Yanti menitipkan ucapan hari lahir buat suaminya yang tersayang.

Buat hati yang pernah tergeletek, bibir yang pernah tersenyum dan ketawa dek gelagat suami saya. Tolong Doakan Mohd Nadzri Bin Zainal Abidin agar dijaga Allah swt imannya.. diuruskan Allah urusannya, di rahmati dari dunia hingga akhirat. Terima Kasih semua . 🤗 semoga yang lebih baik untuk kalian semua. Insyaallah 🤲

Dalam pada itu Sari dan anak-anak turut membuat sendiri kek hari jadi untuk Jep memandangkan tidak boleh keluar kerana PKP. Bertuah Jep kerana cukup disayangi oleh anak-anak tirinya.

LOVE.

Rata-rata memuji hubungan baik yang terjalin antara Jep dan anak-anak tirinya.


Nak Makan Biskut Pun Kena Memilih, Sebab Ada Risiko Kesihatan Yang Ramai Tak Tahu!

Kelazimannya, kita akan memilih makanan ringkas  untuk dijadikan kudapan  menahan lapar sebelum waktu makan utama atau sebelum tidur. Tetapi hati-hati jika ada yang memilih untuk makan biskut. Jangan tak percaya, sebenarnya menurut perkongsian daripada seorang doktor mengatakan bahawa ada 5 sebab biskut tak sihat.

Mesti ada yang terkejut dengan kenyataan doktor ini dan nak tahu detail, baca perkongsian penuh daripadanya di sini.

5 SEBAB BISKUT TAK SIHAT

Kesian kawan saya….susah betul nak terangkan kat mak-ayah, pakcik makcik yang dah biasa dinasihatkan makan biskut kering untuk sihat dan kurus.

Memang bukan semua biskut bahaya. Tapi untuk amalkan harian, jadi snacking food.. saya senaraikan 5 risiko kesihatan amalan harian biskut ni.

1) Menyumbat salur darah jantung, otak, organ-organ dalaman badan dan merosakkan saraf.

Lemak Trans biasa terdapat dalam sesetengah biskut menggunakan marjerin atau lemak bukan tenusu. Perhatikan label mengandungi (partially hydrogenated), jangan beli!

Lemak tiruan paling toksik ni sudah diharamkan banyak negara. Walaupun kandungannya sedikit, lemak trans ini membunuh badan dengan senyap dan perlahan.

2) Majoriti Biskut ialah Junkfood.

Biskut ni makanan tinggi proses. Nutrien rendah atau terhapus ketika pemprosesannya.

Pakar diet panggilnya “kalori kosong”. Bukan zero kalori. Tapi kalori dengan zat menghampiri kosong. Macam roti canailah.

Malah biskut ditambah pengawet, perisa, pewarna yang mungkin tidak sihat untuk badan.

3) Menggemukkan. Meninggikan Gula Darah.

Banyak biskut tinggi karbohidrat diperhalusi.. mengakibatkan penyerapan kanji yang tinggi dalam darah. Akibatnya, paras gula darah mencanak tinggi menyebabkan susah kurus. Susah nak kawal gula darah bagi penderita diabetes.

Kopi dan biskut kering (kraker), resepi ketagihan makanan. Agaknya, senang nak berhenti tak bila mula ambil makanan craving ni.

4) Mengganggu Imun, menganggu hormon.

Biskut gandum, biskut barli mengandungi gluten.. penyebab “leaky gut” punca gangguan imun.

Punca masalah angin. Punca kebakaran dalaman (inflammation).

Tak hairan lepas makan biskut, refluks asid (GERD), kembung… Jadi gatal merah (ekzema,psoriasis, autoimun) lepas makan biskut.

5) Mengandungi Bahan Penyebab Kanser.

Aldehyde, peroxide, Acrylamide.

Sesetengah biskut menggunakan lemak tak sihat seperti minyak bunga matahari dan minyak soya. Minyak ini bila dipanaskan, digoreng atau dibakar menghasilkan aldehyde dan peroxide. Acrylamide pula terhasil apabila bijirin dipanaskan. Memang sikit, tapi lama-lama jadi bukit, bikin penyakit.

Bukan semua biskut teruk. Kita “cuma” perlu pilih biskut:

# Tanpa lemak trans

# Kurang aditif seperti pengawet, perisa, pewarna.

# Rendah kanji. “Low carb atau keto”

# Gluten free

# Pilih biskut dengan lemak sawit, elakkan biskut mengandungi sunflower dan soya untuk mengelakkan peroksida dan aldehyde. Acrylamide tak dapat buat apa.

Dulu saya belek label konon nak pilih biskut kurang mudarat.. Sekarang saya abaikan je sebab saya tak makan selalu..pada saya amalan harian memang jadi mudarat..

Saya makan biskut sebab sedap. Sekali sekala jadi kudapan kegembiraan. Tapi tidak sesekali amalan untuk sihat. Tidak sama sekali. Amalkan makanan sebenar elak penyakit belanar.

Ganti minum kopi dengan ubi